open-index/open-wikipedia-markdown huggingface dataset:
യൂബിക്

മലയാളിയായ ഒരു കലാകാരനാണ് **വിവേക് പ്രേമചന്ദർ** എന്ന യൂബിക്.  ദുബായിൽ വച്ചാണ് യൂബിക് എന്ന പേരിൽ കലാ മേഖലയിലേക്കു തിരിയുന്നത്. 1969ൽ പ്രസിദ്ധീകരിക്കപ്പെട്ട ഫിലിപ് എ. ഡിക്കിന്റെ ശാസ്ത്ര നോവലിന്റെ പേരാണ് യൂബിക്. സർവവ്യാപി എന്നർഥം വരുന്ന *യൂബിക്വിറ്റസ്* എന്ന ഇംഗ്ലീഷ് പദവുമായുള്ള ഇതിന്റെ സാമ്യമാണു പേരു തിരഞ്ഞെടുക്കാൻ ഇദ്ദേഹത്തെ പ്രേരിപ്പിച്ചത്. ആശയാധിഷ്ഠിത രചനകളിലാണു യൂബിക് ഇപ്പോൾ കൂടുതൽ ശ്രദ്ധ കേന്ദ്രീകരിക്കുന്നത്. 
## ജീവിതരേഖ
ഹൈസ്കൂൾ പഠനത്തിനു ശേഷം പയ്‌യൻ എത്തിപ്പെട്ടത് ഡൽഹിയിലെ ഒരു ഫാഷൻ സ്കൂളിൽ. തന്റെ  സങ്കൽപങ്ങളുമായി യോജിച്ചു പോകുന്നില്ലെന്നു കണ്ടപ്പോൾ ഒരു വർഷത്തെ പഠനത്തിനു ശേഷം കോളജ് വിട്ടു. പരസ്യകല, പ്രസിദ്ധീകരണ രംഗത്തെ ഇൻറേൺഷിപ്പുകളായിരുന്നു അടുത്തത്. അങ്ങനെയിരിക്കെയാണ് മണൽക്കാറ്റ് തലോടുന്ന ദുബായിലേക്കുള്ള പറിച്ചുനടൽ. ഒബാമ, അഹമ്മദിനെജാദ്, ബിൻലാദൻ എന്നിവരുടെ മുഖങ്ങൾ ഉൾപ്പെടുത്തി ചെയ്ത ‘'ഹോളി ഗോസ്റ്റ്'' ആണ് അടുത്തിടെ ശ്രദ്ധിക്കപ്പെട്ട ചിത്രം.

## പ്രദർനങ്ങൾ
കൊച്ചിയുടെയും മുസിരിസിന്റെയും ഭൂതം, ഭാവി, വർത്തമാനം എന്നിവയെ സംബന്ധിച്ച ചർച്ചകൾക്കു വഴിവയ്ക്കുന്ന ഒരുകൂട്ടം വിവരണ ചിത്രങ്ങളാണ് കൊച്ചി-മുസിരിസ് ബിനാലെയിൽ യൂബിക് അവതരിപ്പിച്ചത്.

## അവലംബം


വർഗ്ഗം:ഇന്ത്യൻ ചിത്രകാരന്മാർ
എണ്ണപ്പൈൻ

പശ്ചിമഘട്ടത്തിലെ 1000 മീറ്റർ വരെ ഉയരമുള്ള മലകളിലെ നിത്യഹരിതവനങ്ങളിൽ ഉണ്ടാകുന്ന ഒരു വന്മരമാണ് **കിയാവ്, എണ്ണപ്പൈൻ, ചുക്കെണ്ണപ്പൈൻ** എന്നെല്ലാം അറിയപ്പെടുന്ന **കൊളവ്**. . കാട്ടിൽനിന്നും തൈ പറിച്ചുനട്ട് വളർത്താം. ഉറപ്പുള്ള കാതൽ ഫർണിച്ചറുണ്ടാക്കാൻ കൊള്ളാം. കമ്പോളത്തിൽ മലബാർ മഹാഗണി എന്ന പേരിൽ ഇത് ലഭ്യമാണ്. ഇന്ത്യയിൽ മാത്രമാണ് ഈ മരം കാണപ്പെടുന്നത്.

ഒരു താണതരം വാർണിഷ് ഉണ്ടാക്കാൻ പറ്റിയ ഒളിയോറെസിൻ ഈ മരത്തിൽ നിന്നും ശേഖരിക്കാറുണ്ട്. 80 സെന്റിമീറ്ററോളം വ്യാസമുള്ള മരത്തിൽനിന്നും പത്തുവർഷത്തിലൊരിക്കൽ 50 ലിറ്ററോളം ഒളിയോറെസിൻ കിട്ടും. തറനിരപ്പിൽ നിന്നും ഒരു മീറ്റർ ഉയരത്തിൽ തടിയുടെ കേന്ദ്രം വരെ എത്തുന്നതും രണ്ടു സെന്റിമീറ്റർ വ്യാസമുള്ളതുമായ ദ്വാരമുണ്ടാക്കിയാണ് കറ ശേഖരിക്കുക. ഈ കറ ടർപെന്റൈൻ ചേർത്ത് വാർണീഷാക്കും.

## വിവരണം
നിത്യഹരിതവൃക്ഷമായ എണ്ണപ്പൈൻ സമുദ്രനിരപ്പിൽ നിന്നും 1000 മീറ്റർ ഉയരമുള്ള പ്രദേശങ്ങളിലാണ് സാധാരണ കാണപ്പെടുന്നത്. ഇലകൾക്ക് 5 - 7 സെന്റമീറ്റർ നീളവും 3 സെന്റമീറ്റർ വീതിയും ഉണ്ടാകും. മരത്തിന്റെ തൊലിക്ക് നേർത്ത തവിട്ടു നിറമാണ്. പച്ച നിറത്തിലുള്ള ശാഖകൾക്ക് കാതലില്ല. വർഷത്തിൽ രണ്ടു പ്രാവശ്യം പുഷ്പിക്കുന്നു. ചെറിയ പൂക്കൾക്ക് വെള്ള നിറമാണ്. വരൾച്ചയും ശൈത്യവും താങ്ങാനാകാത്ത വൃഷത്തിന്റെ സ്വാഭാവിക പുനരുത്ഭവം വനത്തിൽ നന്നായി നടക്കുന്നു.  ഫർണിച്ചർ നിർമ്മാണത്തിനും മറ്റും ഉപയോഗിക്കുന്നു. തടിയ്ക്ക്‌ വെള്ളയുണ്ട്‌. വെള്ളയ്ക്ക്‌ ഈട്‌ തീരെയില്ല. കാതലിന്‌ നല്ല ഈടും ഉറപ്പും ബലവുമുണ്ട്‌. മിനുസപ്പണികൾക്കും ഘന ഉരുപ്പടികൾക്കും അത്യുത്തമം. പഴകുംതോറും തടിയിലുള്ള ഒളിയോറസിൻ പ്രതലത്തിളക്കം കുറയ്ക്കുന്നതുകൊണ്ട്‌ ഫർണിച്ചറിന്‌ ഈ തടി വ്യാപകമായി ഉപയോഗിക്കാറില്ല. എങ്കിലും മലബാർ മഹാഗണി എന്ന പേരിൽ ഇതു കമ്പോളത്തിൽ വിറ്റുവരുന്നു.

മരത്തിൽ നിന്നും ഒളിയോറസിൻ എന്ന എണ്ണ ഊറ്റി എടുക്കുന്നതിനാൽ ഇവ വംശനാശത്തിന്റെ വക്കിലാണ്. വാർണീഷുണ്ടാക്കുവാനായി തടി തുരന്ന് എണ്ണ കവർന്നെടുക്കുന്നു. ഭൂനിരപ്പിൽ നിന്നും മരത്തിന്റെ ഒന്നര മീറ്റർ ഉയരത്തിൽ തടി തുരന്ന് ഈറ്റ കുഴൽ പ്രവേശിപ്പിച്ചാണ് എണ്ണ ഊറ്റിയെടുക്കുന്നത്. 80 സെന്റിമീറ്ററോളം വ്യാസമുള്ള മരത്തിൽനിന്ന്‌ പത്തു വർഷത്തിലൊരിക്കൽ 50 ലിറ്ററോളം ഒളിയോറസിൻ കിട്ടും. ഈ പ്രവൃത്തിമൂലം മരം വളരെ വേഗം ഉണങ്ങി നശിക്കുന്നു.

ഈ മരത്തിൽ നിന്നും ലഭിക്കുന്ന ഒളിയോറസിൻ എന്ന എണ്ണ ഗൊണേറിയയ്ക്കും മറ്റു ലൈംഗിക മൂത്രാശയരോഗങ്ങൾക്കും മരുന്നായി ഉപയോഗിക്കുന്നു. ആനകളുടെ മുറിവ്‌ ഉണക്കാനും ഇത്‌ ഉപയോഗിക്കാറുണ്ട്‌.

ആവാസവ്യവസ്ഥയുടെ നാശത്താലും അമിതമായ ഉപയോഗം മൂലവും വംശനാശത്തിന്റെ വക്കിലാണ് ഈ മരം.

## അവലംബം

* http://www.theplantlist.org/tpl/record/ild-32646
* http://zipcodezoo.com/plants/k/kingiodendron_pinnatum/

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധഗുണങ്ങളെപ്പറ്റി
* Biochemical activity of endangered medicinal plant Kingiodendron pinnatum
* http://www.biotik.org/india/species/k/kingpinn/kingpinn_en.html 

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
റോബർട്ട് മോണ്ട്ഗോമറി

പ്രമുഖനായ സ്കോട്ടിഷ് കലാകാരനാണ് **റോബർട്ട് മോണ്ട്ഗോമറി**. തെരുവു കലാരൂപത്തിൽ ആനന്ദം കണ്ടെത്തുന്ന ഈ കലാകാരൻ, ജനങ്ങളിലേക്ക് തൊടുത്തു വിടുന്ന ആശയങ്ങളാണ് പ്രധാനം; അവ പ്രദർശിപ്പിക്കപ്പെടുന്ന ഇടങ്ങളല്ല എന്നു വിശ്വാസിക്കുന്നയാളാണ്.

## ജീവിതരേഖ
1972ൽ സ്‌കോട്ട്ലൻഡിലെ ചാപ്പൽഹാളിൽ ജനിച്ച റോബർട്ട് ഇപ്പോൾ ലണ്ടനിലാണ് താമസം. അയർഷയറിലെ പ്രസ്റ്റ്‌വിക്ക്, എഡിൻബറോ കോളജ് ഓഫ് ആർട്സ് എന്നിവിടങ്ങളിലായി കലാപഠനം നടത്തി. ഫ്രഞ്ച് മാർക്സിയൻ എഴുത്തുകാരനായ ഗെ ദെബോർഡിന്റെ രചനകളും യൂറോപ്പിലെ വിപ്ളവകാരികളായ സിറ്റ്വേഷണലിസ്റ്റുകളുടെ പ്രവർത്തനങ്ങളും റോബർട്ടിൻറെ സൃഷ്ടികളെ സ്വാധീനിച്ചിട്ടുണ്ട്. അപ്രതീക്ഷിത സ്ഥലങ്ങളിൽ കലാസൃഷ്ടികൾ നിരത്തി കാഴ്ചക്കാരന്റെ ശ്രദ്ധ ആകർഷിക്കാൻ ശ്രമിക്കുന്ന യൂറോപ്യൻ വിപ്ളവകാരികളാണ് സിറ്റ്വേഷണലിസ്റ്റുകൾ. 1968 മേയിൽ ഫ്രാൻസിൽ നടന്ന തൊഴിലാളി സമരങ്ങളുടെ കാലഘട്ടത്തിനു ശേഷം യൂറോപ്പിലുണ്ടായ പോസ്റ്റ് സിറ്റ്വേഷണലിസ്റ്റ് യുഗത്തിന്റെ സൃഷ്ടിയാണ് റോബർട്ട്.
## പ്രദർശനങ്ങൾ
*വെനീസ് ബിനാലെ
## [[കൊച്ചി-മുസിരിസ് ബിനാലെ|കൊച്ചി-മുസിരിസ്  ബിനാലെ 2012]]
ലഘുചിത്രം|LED ബൾബുകൾ ഉപയോഗിച്ച് നടത്തിയ കവിത ഇൻസ്റലേഷൻ
*കൊച്ചി-മുസിരിസ്  ബിനാലെയിൽ പരസ്യപ്പലകയിൽ വാക്കുകൾകൊണ്ടു തീർക്കുന്ന കലയുടെ മായിക ലോകമാണ്  റോബർട്ട് മോണ്ട്ഗോമറി അവതരിപ്പിച്ചത്. എൽ.ഇ.ഡി. ബൾബുകൾ ഉപയോഗിച്ച് നടത്തിയ കവിത ഇൻസ്റലേഷൻ നഷ്ടപ്പെട്ട മുക്കുവന്മാരെ ഓർമിക്കുന്ന ഒരു ഗീതത്തെയാണ് (“The strange new music of crying songs/Of the people we left behind/Mixing as your boat touches shoreline/ Touches my bones.”) അടിസ്ഥാനപ്പെടുത്തിയിരിക്കുന്നത്.  കറുത്ത പ്രതലത്തിൽ തെളിഞ്ഞ വെളുത്ത അക്ഷരങ്ങൾ അവയിലെ കവിത കൊണ്ടും ചിന്ത കൊണ്ടും ശ്രദ്ധേയമായിരുന്നു.
*വെനീസ് ബിനാലെ

## അവലംബം

## പുറം കണ്ണികൾ
*കൊച്ചി-മുസിരിസ്  ബിനാലെയിൽ 

വർഗ്ഗം:സ്കോട്ടിഷ്  കലാകാരന്മാർ
മാലെറ്റ് ഒഗ്ബേ ഹാബ്തേ

പ്രമുഖയായ ഒരു വിഷ്വൽ ആർട്ടിസ്റ്റാണ് **മാലെറ്റ് ഒഗ്ബേ ഹാബ്തേ**.
## ജീവിതരേഖ
1972ൽ എറിത്രിയയിലെ അസ്മാരയിൽ ജനനം. എറിത്രിയയും എത്യോപ്പിയയും തമ്മിലുള്ള അതിർത്തി തർക്കത്തിന്റെ ഇരയായി 1998-ൽ ഇവിടെ നിന്നു നാടുകടത്തപ്പെട്ടു. നോർവേയിലെ അഭയാർഥി ക്യാംപിലെ ജീവിതത്തിനിടയിലാണ് ചിത്രകലയിലേക്കു കടക്കുന്നത്. വരച്ചുകൂട്ടിയ ചിത്രങ്ങളെല്ലാം എടുത്തു ചെന്നപ്പോൾ നോർവേയിലെ റോഗാലാൻഡ് സ്കൂൾ ഓഫ് ആർട്സിൽ പ്രവേശനം ലഭിച്ചു. ഇവിടെ നിന്നാണു കലയിലെ പ്രാഥമിക പാഠങ്ങൾ. ബെർജിയൻ നാഷനൽ അക്കാദമി ഫൈൻ ആർട്സ് വകുപ്പിൽ തുടർ പഠനം നടത്തി.
## പങ്കെടുത്ത പ്രദർശനങ്ങൾ
*കൊച്ചി-മുസിരിസ് ബിനാലെയിൽ മാലെറ്റ് അവതരിപ്പിച്ച സൃഷ്ടിയുടെ പേര് ‘ട്രേഡിങ് ഗുഡ് ട്രേഡിങ് ബയിംഗ് കുക്കിംഗ്” എന്നാണ്. പാചകത്തെ അടിസ്ഥാനമാക്കിയുള്ള, ഈ അവതരണ കലയിൽ കാഴ്ചക്കാരനു കയറി നിന്ന് പാചകത്തിൽ പങ്കെടുക്കാം. പണമില്ലാ ലോകമെന്ന സങ്കൽപമാണു മാലെറ്റ് തന്റെ സൃഷ്ടിയിലൂടെ പങ്കുവെക്കുന്നത്.
*ഗോത്തൻബർഗ്ഗ് ഇന്റർനാഷണൽ ബിനാലെ ഫോർ കണ്ടംപററി ആർട്ട്
*മൂന്നാം ഗ്വാങ്ഷു ട്രിനലെ, ചൈന 2008 
## അവലംബം


വർഗ്ഗം:കലാകാരന്മാർ
വർഗ്ഗം:1972-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
മൗലികവാദം

മതശാസനങ്ങളെ മുറുകെപ്പിടിക്കണമെന്നും പരമ്പരാഗത വിശ്വാസപ്രമാണങ്ങളിൽ ഉറച്ചുനിൽക്കണമെന്നുമുള്ള പിടിവാശിയെയാണ് **മൗലികവാദം** എന്ന് വിശേഷിപ്പിക്കുന്നത്. ഇരുപതാം നൂറ്റാണ്ടിന്റെ തുടക്കത്തിൽ, അമേരിക്കയിലെ പ്രൊട്ടെസ്റ്റന്റ് ക്രിസ്തുമത വിശ്വാസികളിൽ ഒരു വിഭാഗം സ്വീകരിച്ച നിലപാടുകളിൽ നിന്നാണ് ഈ താത്വിക സംജ്ഞ വികസിച്ചത്. ആധുനിക ദൈവശാസ്ത്ര നിലപാടുകൾക്കെതിരായി, വിശ്വാസപ്രമാണങ്ങളിലെ തുടർച്ചയും കൃത്യതയും ഉറപ്പാക്കുകയായിരുന്നു ഈ നിലപാട് സ്വീകരിച്ചവർ ലക്ഷ്യമിട്ടത്.  

ഒരു കൂട്ടം അടിസ്ഥാന ആശയങ്ങളോ, സിദ്ധാന്തങ്ങളോ കർക്കശമായി പാലിക്കണമെന്ന നിലപാടിനെ ഇന്ന് പൊതുവേ **മൗലികവാദം** എന്ന് വിളിക്കാറുണ്ട്. ആധുനികവൽക്കരണത്തിനെതിരായ ഈ നിലപാട് എല്ലാ മതവിശ്വാസങ്ങളിലും ദൃശ്യമാണ്. ക്രൈസ്തവ മൗലികവാദം, ഇസ്ലാമിക മൗലികവാദം, ഹൈന്ദവ മൗലികവാദം എന്നിങ്ങനെ വിവിധമതങ്ങളിൽ മൗലികവാദ നിലപാടുകൾ ഉടലെടുത്തിട്ടുണ്ട്. ജീവിതത്തിന്റെ ആത്മീയോന്നമനത്തിലുപരി, വിദ്യാഭ്യാസത്തിലും ജനാധിപത്യ പരിഷ്കാരങ്ങളിലും സാമ്പത്തികപുരോഗതിയിലും ഊന്നൽ നൽകുന്ന മതനിരപേക്ഷ രാഷ്ട്രം എന്ന കാഴ്ചപ്പാടിനെ എതിർക്കുന്ന സമീപനം മൗലികവാദികൾ പൊതുവിൽ സ്വീകരിക്കുന്നു. വിശുദ്ധ ഗ്രന്ഥത്തിലെ പ്രമാണങ്ങൾക്ക് അപ്രമാദിത്വം കൽപ്പിക്കുന്നു. സമൂഹത്തിലെ ഉച്ചനീചത്വങ്ങളും പദവി വ്യത്യാസങ്ങളും ദൈവദത്തമാണെന്നും അവയെ അപ്പടി തന്നെ സ്വീകരിക്കലാണ് വിധിയെന്നും അവർ വിശ്വസിക്കുന്നു.   

## അവലംബം

വർഗ്ഗം:മത മൗലികവാദം
നാറ്റ് ടേണർ

**നാറ്റ് ടേണർ** അമേരിക്കയിലെ നീഗ്രോ നേതാവായിരുന്നു. അടിമകളുടെ മോചനത്തിനായി 1831-ൽ സംഘടിപ്പിക്കപ്പെട്ട *സൌത്താംപ്റ്റൺ പ്രക്ഷോഭ*ത്തിന്റെ നേതാവെന്ന നിലയിൽ വിശ്രുതനാണിദ്ദേഹം. അമേരിക്കയിലെ സൌത്താംപ്റ്റൺ കൌണ്ടിയിൽ ഒരു കൃഷിത്തോട്ടത്തിലെ അടിമ ജോലിക്കാരിയായിരുന്ന നാൻസി എന്ന ആഫ്രിക്കക്കാരിയുടെ മകനായി 1800 ഒക്ടോബർ 2-ന് ഇദ്ദേഹം ജനിച്ചു. യജമാനന്റെ പുത്രന്മാരെ അപേക്ഷിച്ച് നാമമാത്രമായ വിദ്യാഭ്യാസമേ ഇദ്ദേഹത്തിനു ലഭിച്ചുള്ളൂ. 

## അടിമകളുടെ മോചനത്തിനായി

കുട്ടിയായിരിക്കുമ്പോൾത്തന്നെ അസാധാരണ ബുദ്ധിവൈഭവവും നേതൃഗുണവും ഇദ്ദേഹം പ്രകടിപ്പിച്ചിരുന്നു. ഒരു ക്രിസ്തുമത പ്രഭാഷകൻ ആകാനാണ്  അദ്ദേഹം ആഗ്രഹിച്ചതെങ്കിലും പ്രതികൂല സാഹചര്യം നിമിത്തം അടിമപ്പണിതന്നെ സ്വീകരിക്കേണ്ടിവന്നു. എങ്കിലും ചെറുപ്പം മുതലേ അടിമത്തത്തെ ശക്തിയായി എതിർത്തിരുന്നു. അടിമകളെ മോചിപ്പിക്കുന്നതിനുവേണ്ടി ദൈവം തന്നെ നിയോഗിച്ചതാണെന്നും സ്വാതന്ത്ര്യത്തിന്റെ മഹത്ത്വം പ്രചരിപ്പിക്കുകയെന്നതാണ് തന്റെ ജീവിതലക്ഷ്യമെന്നും ഇദ്ദേഹം നീഗ്രോകളെ ഉദ്ബോധിപ്പിച്ചു. തന്റെ യജമാനനായ ട്രാവിസിന്റെ കൃഷിത്തോട്ടങ്ങളിലും പരിസരങ്ങളിലുമുള്ള നീഗ്രോകളുടെ നേതാവായിത്തീർന്ന ടേണർ അടിമകളുടെ വിമോചന പ്രവർത്തനങ്ങൾക്കായി ഏതാനും നീഗ്രോകളെ തന്നോടൊപ്പം ചേർത്തു. ഇവരെ സംഘം ചേർത്തുകൊണ്ട്, 1831 ജൂലൈ 4-ന് കലാപം നടത്താൻ ഇദ്ദേഹം പദ്ധതിയിട്ടിരുന്നുവെങ്കിലും പ്രാവർത്തികമാക്കാനുള്ള പ്രയാസംമൂലം ഉടനേ അതു വേണ്ടെന്നുവച്ചു. പിന്നീട് ഓഗസ്റ്റ് 21 രാത്രി ഇദ്ദേഹത്തിന്റെ നേതൃത്വത്തിൽ വെള്ളക്കാർക്കെതിരായ കലാപം ആരംഭിച്ചു. ടേണറുടെതന്നെ ഉടമയായിരുന്ന ട്രാവിസ് കുടുംബത്തെ വധിച്ചുകൊണ്ടാണ് പ്രക്ഷോഭം തുടങ്ങിയത്. തുടർന്ന് കൂടുതൽ ആയുധങ്ങൾ ശേഖരിച്ചുകൊണ്ട് മറ്റ് അടിമകളേയുംകൂട്ടി പരിസരങ്ങളിലുള്ള മറ്റു വെള്ളക്കാർക്കെതിരെയും ഇദ്ദേഹത്തിന്റെ നേതൃത്വത്തിലുള്ള കലാപം വ്യാപൃതമാക്കി. 23-ആം തീയതി രാത്രിയായപ്പോഴേക്കും കുട്ടികളും സ്ത്രീകളുമുൾപ്പെടെ അൻപതിൽപ്പരം വെള്ളക്കാരെ ഇവർ കൊലപ്പെടുത്തിക്കഴിഞ്ഞിരുന്നു. സമീപപ്രദേശങ്ങളിൽ ഭീതി പരത്തി കൌണ്ടിയുടെ ആസ്ഥാനം കയ്യടക്കുകയെന്നതായിരുന്നു കലാപകാരികളുടെ ലക്ഷ്യം. എന്നാൽ സമീപ കൌണ്ടികളിൽ നിന്നും ഉത്തര കരോലിനയിൽ നിന്നും സൈന്യവും വോളന്റിയർമാരും മറ്റു വെള്ളക്കാരും സംഘടിച്ച് 300-ഓളം വരുന്ന സേന രണ്ടു ദിവസം നീണ്ടുനിന്ന ഈ കലാപം അടിച്ചമർത്തി. ഇതിൽ അനവധി നീഗ്രോകൾ കൊല്ലപ്പെട്ടു.

## വധശിക്ഷ

നിരവധിപേർ വെള്ളക്കാരുടെ പിടിയിലായി. ഒളിവുസങ്കേതത്തിലേക്ക് രക്ഷപെട്ടെങ്കിലും ടേണറും ആറാഴ്ചയ്ക്കുള്ളിൽ വെള്ളക്കാരുടെ പിടിയിൽപ്പെട്ടു. ഇദ്ദേഹത്തെ വിചാരണ ചെയ്ത് വധശിക്ഷയ്ക്കു വിധിച്ചു. 1831 നവംബർ 11-ന് ശിക്ഷ നടപ്പാക്കി. 1967-ൽ പ്രസിദ്ധീകൃതമായ വില്യം സ്റ്റൈറന്റെ *ദ കൺഫെഷൻസ് ഒഫ് നാറ്റ് ടേണർ* എന്ന നോവലാണ് അമേരിക്കൻ അടിമത്തവിരുദ്ധ വിപ്ലവത്തിന്റെ ചരിത്രത്തിൽ നാറ്റിന്റെ നാമം അവിസ്മരണീയമാക്കിയത്.

## അവലംബം


## പുറത്തേക്കുള്ള കണ്ണികൾ
*http://www.pbs.org/wgbh/aia/part3/3p1518.html
*http://www.melanet.com/nat/nat.html 

വർഗ്ഗം:1800-ൽ ജനിച്ചവർ
വർഗ്ഗം: 1831-ൽ മരിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:നവംബർ 11-ന് മരിച്ചവർ

വർഗ്ഗം:അടിമത്തം
ഏണസ്റ്റോ നെറ്റോ

പ്രമുഖ ബ്രസീലിയൻ വിഷ്വൽ ആർടിസ്റ്റാണ് **ഏണസ്റ്റോ നെറ്റോ**(ജനനം:1964). കാഴ്ചക്കാരനെ സർഗാത്മക സൃഷ്ടിയുടെ മധ്യത്തിൽ പ്രതിഷ്ഠിക്കുന്ന ‘നിയോ കൺസേർട്ടോ” എന്ന ബ്രസീലിയൻ കലാ പ്രസ്ഥാനത്തിന്റെ പിൻമുറക്കാരനാണ് ഇദ്ദേഹം. സ്ഥലത്തിന്റെ സാധ്യകളെ പരമാവധി ഉപയോഗപ്പെടുത്തുന്ന വമ്പൻ ഇൻസ്റ്റലേഷനുകളാണു നെറ്റോ മെനഞ്ഞെടുക്കുന്നത്.

## ജീവിതരേഖ
1964ൽ ബ്രസീലിലെ റിയോ ഡി ജനേറോയിൽ ജനിച്ചു. 1988ൽ  ആദ്യ സോളോ എക്സിബിഷൻ നടത്തി.  2006ലെ പാരീസ് ഫെസ്റ്റിവലിൽ പ്രദർശിപ്പിച്ച ലെവിയത്തൻ തോട്ട് ആണു നെറ്റോയുടെ ഏറ്റവും പ്രശസ്തമായ സൃഷ്ടി. ബൈബിൾ കഥാപാത്രമായ ലെവിയത്തനെ അടിസ്ഥാനമാക്കി നിർമിച്ചതാണ് ഈ ഇൻസ്റ്റലേഷൻ. ശരീരത്തോടും ജൈവപരമായ കാര്യങ്ങളോടും ബന്ധം സ്ഥാപിക്കുന്നതാണു നെറ്റോയുടെ കലാസൃഷ്ടികളിൽ പലതും.

## പ്രദർശനങ്ങൾ
*കൊച്ചി-മുസിരിസ് ബിനാലെ 
*വെനീസ് ബിനാലെ 2001
## [[കൊച്ചി-മുസിരിസ് ബിനാലെ 2012]]
 
**ലൈഫ് ഈസ് എ റിവർ** എന്ന കോട്ടൺ തുണി കൊണ്ടുള്ള ഇൻസ്റ്റളേഷനാണ് മൊയ്തു ഹെരിറ്റേജ് പ്ലാസയിൽ അവതരിപ്പിച്ചിരുന്നത്. മൊയ്തൂസ് ഹെറിറ്റേജിന്റെ തട്ടിൻപുറത്തേക്ക് ഗോവണി വഴി കയറിച്ചെന്നു വേണം ഇൻസ്റ്റലേഷൻ കാണാൻ.നീലയും ഓറഞ്ചും വെളുപ്പും നിറങ്ങളുള്ള പരുത്തിത്തുണികൾക്കുള്ളിൽ സുഗന്ധവ്യഞ്ജനങ്ങൾ പൊടിച്ചു നിറച്ചാണ് ഇൻസ്റ്റലേഷൻ തയ്യാറാക്കിയിരിക്കുന്നത്. ഈ പ്രതിഷ്ടാപനത്തിൽ ഉപയോഗിച്ചിരിക്കുന്ന തുണിയെ ചർമ്മമായിട്ടാണ് സങ്കൽപിച്ചിരിക്കുന്നത്. നീലനിറം ഭാരതീയ പുരാണത്തിലെ ശിവനിൽ നിന്നും കൃഷ്ണനിൽ നിന്നുമാണ് നെറ്റോ സ്വീകരിച്ചിരിക്കുന്നത്. ഇന്ത്യയുടെ ആത്മാവും ഊർജ്ജവുമാണ് അതിനു പുറമേയുള്ള ഓറഞ്ച് നിറത്തിലുള്ള തുണി സൂചിപ്പിക്കുന്നത്.

## പുരസ്കാരങ്ങൾ
*ഷെവലിയർ ദെ ല ഓർഡർ ദസ് ആർട്സ് ദസ് ലെറ്റേഴ്സ് (chevalier de L'Ordre des Arts et des Lettres)
## അവലംബം

## പുറം കണ്ണികൾ
*കൊച്ചി-മുസിരിസ് ബിനാലെയിൽ 

വർഗ്ഗം:1964-ൽ ജനിച്ചവർ
വർഗ്ഗം:ബ്രസീലിയൻ ചിത്രകാരന്മാർ
വെള്ളവാക

**കരിന്തകര, കാട്ടുവാക, ജലവാക** എന്നെല്ലാം അറിയപ്പെടുന്ന **വെള്ളവാക** മിക്ക ഏഷ്യൻ രാജ്യങ്ങളിലും കാണുന്ന ഒരു വലിയ മരമാണ്. . വളരെ വേഗം വളരുന്ന മരം.

## ഉപയോഗങ്ങൾ
ഫിലിപ്പൈൻസിൽ ഇതിന്റെ ഇല കറിവയ്ക്കാറുണ്ട്. വറുതിയുടെ നാളുകളിൽ ചിലപ്പോൾ തടിപോലും ഇടിച്ചുപൊടിച്ച് ഭക്ഷിക്കാറുണ്ട്. നല്ലൊരു കാലിത്തീറ്റയാണ്. തടി നല്ല വിറകാണ്. കരിയുണ്ടാക്കാനും ഉപയോഗിക്കാം. നല്ല പേപ്പർ പൾപ്പ് ഉണ്ടാക്കാൻ കൊള്ളാം. ഈട് കുറവാണെങ്കിലും ഫർണിച്ചർ ഉണ്ടാക്കാൻ തടി ഉപയോഗിക്കാം. അളവ് കുറവാണെങ്കിലും ടാനിൻ ലഭിക്കും. തടിയിലെ മുറിവിൽ നിന്നും ഊറിവരുന്ന കറ പല ആവശ്യത്തിനും ഉപയോഗിക്കാറുണ്ട്. വെള്ളവാകയുടെ എല്ലാ ഭാഗങ്ങളും കാൻസറിനെതിരെ ഉപയോഗിക്കാം. പലനാടുകളിലെയും നാട്ടുവൈദ്യങ്ങളിൽ വെള്ളവാക ഉപയോഗിക്കുന്നു. മണ്ണൊലിപ്പിനെതിരെയും തോട്ടവിളകൾക്ക് തണൽ നൽകാനും ഉത്തമമാണ് വെള്ളവാക. പോഷകശേഷി കുറഞ്ഞ മണ്ണിലും വളരും. അലങ്കാരസസ്യമായും നട്ടുവളർത്തുന്നു. മണ്ണിൽ നൈട്രജൻ വർദ്ധിപ്പിക്കാൻ വേണ്ടിയും നട്ടുവളർത്താം.

## മറ്റു ഭാഷകളിലെ പേരുകൾ
White siris, Tall albizia • Hindi: Safed siris • Urdu: Sarapatri sirsi • Assamese: Tantari-asing • Telugu: Tella chinduga • Kannada: Belari • Malayalam: Jalavaka • Marathi: Kinhai 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* വിവരണം 
* കൂടുതൽ വിവരങ്ങൾ 
* പൂവിന്റെ ചിത്രം
* വളർത്തുന്ന രീതികൾ
* വിവരങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഡിലൻ മാർടോറെൽ

ഓസ്ട്രേലിയയിലെ മെൽബൺ കേന്ദ്രമാക്കി കലാപ്രവർത്തനം നടത്തുന്ന വിഷ്വൽ ആർട്ടിസ്റ്റും ഇലക്ട്രോ-അക്വസ്റ്റിക് സംഗീതഞ്ജനുമാണ് **ഡിലൻ മാർടോറെൽ**.
## ജീവിതരേഖ
സ്കോട്ട്ലൻഡിലെ രണ്ടു ഗ്രാമങ്ങൾക്കു നടുവിലായൊരു ഒറ്റപ്പെട്ട വീട്ടിലായിരുന്നു ഡിലൻ മാർട്ടോറലിന്റെ കുട്ടിക്കാലം. പഠിച്ചതു ശബ്ദാധിഷ്ഠിത കലയെങ്കിലും സംഗീതവും ശബ്ദസ്രോതസ്സുകളും പ്രകൃതിയുമെല്ലാം ചേർന്ന ആവിഷ്കാരങ്ങളാണ്  ഡിലന്റെ കല. ചിത്രകാരനും ബാൻഡ് മ്യൂസിക് കലാകാരനുമായിട്ടായിരുന്നു തുടക്കം. ചിത്രങ്ങളെ വിട്ട് ഇൻസ്റ്റലേഷനുകളും വിഡിയോ ആർടും ശിൽപങ്ങളും ഫൊട്ടോഗ്രഫുകളും ആവിഷ്കരിക്കുന്നതിലായി പിന്നീട് ശ്രദ്ധ.
## പ്രദർശനങ്ങൾ
കൊച്ചി-മുസിരിസ് ബിനലെയിൽ ഡിലൻ തയ്യാറാക്കിയ "ദ സൗണ്ട്സ് ഓഫ് കൊച്ചി" എന്ന ഇൻസ്റ്റളേഷൻ ആസ്പിൻവാൾ ഹൗസിൽ മൂന്നു മുറികളിലായാണ് ഒരുക്കിയിരുന്നത്.  പരിസരത്തു നിന്ന് ശേഖരിച്ച ചവറുകളാണ് ഇതിനായി ഉപയോഗിച്ചിരിക്കുന്നത്. ഈ ഇൻസ്റ്റലേഷനിൽ 'ജലതരംഗം' എന്ന സംഗീത ഉപകരണത്തിന്റെ സാധ്യതയും പരീക്ഷിക്കപ്പെടുന്നു. 

കൊച്ചി കാർണിവൽ കഴിഞ്ഞ് വാസ്കോഡ ഗാമ ചത്വരത്തിലും പാച്ചാളത്തും കുന്നുകൂടിയ മാലിന്യങ്ങളും ചിരട്ട, ചുടുകട്ട, പ്ലാസ്റ്റിക് കുപ്പികൾ, മിനറൽ വാട്ടർ ജാറുകൾ തുടങ്ങി പ്ലാസ്റ്റിക് ബക്കറ്റ് വരെയുള്ള ആക്രി സാധനങ്ങളുപയോഗിച്ച് നിർമ്മിച്ച  റോബോട്ടിക് പെർകഷൻ കിറ്റ്  നിർമ്മിക്കുകയുണ്ടായി.

## അവലംബം

## പുറം കണ്ണികൾ
*ബിനലെയിൽ
*from scrap turn a big hit at Biennale
വർഗ്ഗം:സ്കോട്ട്ലൻഡിലെ കലാകാരന്മാർ
ഴാങ് എൻലി

ചൈനീസ് സമകാലിക കലയുടെ മുൻ നിര പ്രതിനിധികളിലൊരാളാണ് **ഴാങ് എൻലി** (ജനനം:1965).
## ജീവിതരേഖ
1965ൽ ചൈനയുടെ വടക്കു ഭാഗത്ത് ഉൾഗ്രാമങ്ങളിലൊന്നായ ജിലിനിൽ ജനനം. പിന്നീടു ഷാങ്ഹായിലേക്കു കലാപ്രവർത്തനങ്ങളുമായി കൂടുമാറ്റം. വുക്സി ടെക്നിക്കൽ സർവകലാശാലയിൽ നിന്ന് ആർട് ആൻഡ് ഡിസൈനിലായിരുന്നു ഴാങ്ങിന്റെ ബിരുദ പഠനം. ഡോംഗ്വ സർവകലാശാലയുടെ ആർട് ആൻഡ് ഡിസൈൻ ഇൻസ്റ്റിറ്റ്യൂട്ടിൽ ഇപ്പോൾ അധ്യാപകനാണ്. ഷാങ്ഹായിലെ ഴാങ്ങിന്റെ സ്റ്റുഡിയോ ജനാലകളില്ലാതെ നിർമിച്ചതിലൂടെ ശ്രദ്ധേയമാണ്.

യഥാർഥ കലാകാരൻ ലളിതമായ ആശയങ്ങൾകൊണ്ടാണ് കലാസൃഷ്ടികളുണ്ടാക്കുന്നതെന്നു വിശ്വസിക്കുന്ന ഴാങ്ങിന്റെ സൃഷ്ടികൾ നിഴലും വെളിച്ചവും ഇടകലർന്നവയാണ്.
## പ്രദർശനങ്ങൾ
*2012 ൽ കൊച്ചി-മുസിരിസ് ബിനാലെയിൽ ജലച്ചായം മതിലുകളിൽ തേച്ച് നിർമ്മച്ച  സ്പേസ് പെയിന്റിംഗ്  'ഓപ്പൺ ആൻഡ് ക്ലോസ്'എന്ന രചന ശ്രദ്ധേയമായിരുന്നു.
*2006ൽ സ്വിറ്റ്സർലൻഡിൽ നടന്ന ബാസൽ ആർട്ട് ഫെയറിൽ ഴാങ്ങിന്റെ സൃഷ്ടികൾ ആസ്വാദകശ്രദ്ധ പിടിച്ചുപറ്റി. ഇതോടെയാണ് ഇദ്ദേഹം രാജ്യാന്തര തലത്തിൽ അറിയപ്പെട്ടു തുടങ്ങുന്നത്. 
*സുബോധ് ഗുപ്തയ്‌ക്കൊപ്പം ന്യൂയോർക്കിലെ ഹൗസർ ആൻഡ് വിർത്ത് ആർട് ഗ്യാലറിയിൽ പ്രദർശനത്തിൽ പങ്കെടുത്തിട്ടുണ്ട്. 
## അവലംബം

## പുറം കണ്ണികൾ
*ജുഗൽബന്ദിയുമായി ഴാങ് എൻലി 
*കൊച്ചി-മുസിരിസ് ബിനാലെ വെബ്സൈറ്റ് 

വർഗ്ഗം:ചൈനീസ് കലാകാരന്മാർ
വർഗ്ഗം:1965-ൽ ജനിച്ചവർ
റിത ലെവി-മൊണ്ടാൽസിനി

വൈദ്യശാസ്ത്രത്തിൽ നോബൽ സമ്മാന ജേതാവായ ശാസ്ത്രജ്ഞയായിരുന്നു **റിത ലെവി-മൊണ്ടാൽസിനി**(22 ഏപ്രിൽ 1909 -30 ഡിസംബർ 2012). കോശങ്ങളുടെ പ്രവർത്തനത്തെ കുറിച്ചുള്ള ഗവേഷണത്തിൽ നിർണായകമായ ഗവേഷണങ്ങൾ നടത്തി. ഇറ്റലിയിലെ ഏറ്റവും പ്രശസ്തരായ ശാസ്ത്രജ്ഞരിൽ ഒരാളായ ലെവി-മൊണ്ടാൽസിനിക്ക്  1986ലാണ് സ്റ്റാൻലി കോഹനൊപ്പം നോബൽ പുരസ്‌കാരം ലഭിച്ചത്.

## ജീവിതരേഖ
1909 ഏപ്രിൽ 22ന് ഗണിതശാസ്ത്രജ്ഞനായ അഡിമോ ലെവിയുടെയും ചിത്രകാരി അഡെലെ മൊണ്ടാൽസിനിയുടെയും ഇരട്ടമക്കളിൽ ഒരാളായി ടുറിനിൽ റീത്തയുടെ ജനിച്ചു. അവൾക്കൊപ്പം ജനിച്ച പൌല പിൽക്കാലത്ത് പ്രശസ്ത ചിത്രകാരിയായി പേരുനേടി. മൂത്ത സഹോദരൻ ജിനോ വാസ്തുശിൽപ്പിയെന്നനിലയിൽ ശ്രദ്ധേയങ്ങളായ പരീക്ഷണങ്ങൾക്ക് തുടക്കമിട്ടയാളായിരുന്നു.

1936ൽ ബിരുദം നേടി. ന്യൂറോളജിയിലും സൈക്യാട്രിയിലും ഉപരിപഠനത്തിനായിരുന്നു ആഗ്രഹം. എന്നാൽ അക്കൊല്ലം മുസോളിനി പുറപ്പെടുവിച്ച ഉത്തരവ് വിനയായിത്തീരുകയായിരുന്നു. ആര്യന്മാരല്ലാത്തവരെ അക്കാദമിക്-പ്രൊഫഷണൽ രംഗങ്ങളിൽനിന്ന് മാറ്റിനിർത്തണമെന്നതായിരുന്നു അതിന്റെ ഊന്നൽ. അങ്ങനെ റീത്തയുടെ ജൂത പശ്ചാത്തലം ഉപരിപഠനത്തിന് തടസ്സമായി.

റിത ഫാസിസ്റ്റ് ഭീകരതയുടെ കെടുതികൾ ഏറെ അനുഭവിച്ചാണ് തന്റെ ഗവേഷണവുമായി മുന്നോട്ടുപോയത്. 1936ൽ വൈദ്യശാസ്ത്രത്തിൽ ബിരുദപഠനം പൂർത്തിയാക്കി. എന്നാൽ, ജൂതന്മാർ ജോലി ചെയ്യുന്നത് ഫാസിസ്റ്റ് സർക്കാർ വിലക്കിയതിനെ തുടർന്ന് വീട്ടിൽ ഒരുക്കിയ താൽക്കാലിക പരീക്ഷണശാലയിൽ വച്ചായിരുന്നു ഗവേഷണങ്ങൾ നടത്തിയിരുന്നത്. ജർമനി ഇറ്റലി ആക്രമിച്ചതോടെ 1943 വരെ ഇവരുടെ കുടുംബം ഒളിവിൽ കഴിയുകയായിരുന്നു.ജർമനി ഇറ്റലി ആക്രമിച്ച സാഹചര്യത്തിൽ തന്റെഗവേഷണവുമായി മുന്നോട്ടുപോകാൻ യു.എസിലേക്ക് കുടിയേറുകയായിരുന്നു. യു.എസിൽ വെച്ചാണ് ഇവർ കോശങ്ങളുടെ വളർച്ചാഗതിയെ നിർണയിക്കുന്ന ഘടകങ്ങൾ  ഗവേഷണത്തിലൂടെ കണ്ടെത്തിയത്. ഈ ഗവേഷണത്തിനാണ് ഇവർക്ക് നോബൽ പുരസ്‌കാരം ലഭിച്ചത്. ആഫ്രിക്കയിൽ സന്നദ്ധപ്രവർത്തനങ്ങൾക്കായി ലെവി-മൊണ്ടാൽസിനി ഫൗണ്ടേഷൻ ആരംഭിച്ചു.
## പുരസ്കാരങ്ങൾ
*1986ൽ സ്റ്റാൻലി കോഹനൊപ്പം വൈദ്യശാസ്ത്രത്തിനുള്ള നോബൽസമ്മാനം നേടി.
*യുഎസ് നാഷണൽ അക്കാദമി ഓഫ് സയൻസസിന്റെ നേതൃത്വത്തിലേക്ക് തെരഞ്ഞെടുത്തതുമുതൽ പല അന്താരാഷ്ട്ര പദവികളിലേക്കുമെത്തി. 
*2001ൽ ഇവരെ ഇറ്റാലിയൻ പാർലമെന്റിന്റെ ഉപരിസഭയിലേയ്ക്ക് നാമനിർദ്ദേശം ചെയ്തു. 
*റോം കേന്ദ്രീകരിച്ച് പ്രവർത്തിക്കുന്ന ഐക്യരാഷ്ട്രസഭയുടെ ഭക്ഷ്യ, കാർഷികസംഘടനയുടെ അംബാസിഡറായും സേവനമനുഷ്ഠിച്ചു.

## അവലംബം

## പുറം കണ്ണികൾ
*റീത്ത 100 പിന്നിടുമ്പോൾ 
* Autobiography at the Nobel e-Museum
* Interview with Rita Levi-Montalcini (dated 26 November 2008)
* Article in German 
* The Official Site of Louisa Gross Horwitz Prize
* Article in Nature at 100th anniversary: "Neuroscience: One hundred years of Rita"
* AFP Biography (dated 22 April 2009) celebrating Rita Levi-Montalcini's 100th Birthday 
* Is this the secret of eternal life? (*Independent* article on R L-M)
* Italians rally to condemn Nobel 'bribe' allegation: Professor rejects claim by civil servant that a pharmaceuticals firm 'bought' her 1986 prize for medicine
*An Annual Reviews Conversations Interview with Rita Levi-Montalcini (video)

വർഗ്ഗം:ഇറ്റാലിയൻ ശാസ്ത്രജ്ഞർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:1909-ൽ ജനിച്ചവർ
റിഗോ 23

ചിത്രകാരൻ, ചുവർ ചിത്രകാരൻ, രാഷ്ട്രീയ ചിത്രകാരൻ എന്നീ നിലകളിലെല്ലാം പ്രശസ്തനാണ് **റിക്കാർഡോ ഗോവിയ** എന്ന **റിഗോ 23**.
## ജീവിതരേഖ
പോർച്ചുഗീസ് ദ്വീപായ മദീരയിൽ 1966ൽ ജനിച്ചു. സാൻ ഫ്രാൻസിസ്കോയിലെ ആർട് ഇൻസ്റ്റിറ്റ്യൂട്ടിൽ നിന്നു ഫൈൻ ആർട്സിൽ ബിരുദവും സ്റ്റാൻഫോർഡ് യൂണിവേഴ്സിറ്റിയിൽ നിന്നു ബിരുദാനന്തര ബിരുദവും നേടി. കോളജ് പഠനകാലത്തു തന്നെ വരയുടെ ലോകത്തു സജീവമായി. 1995ൽ ‘റിഗോ 95” എന്നും 1997ൽ ‘റിഗോ 97” എന്നും പേരു മാറ്റിയ ഈ കലാകാരൻ 2003 മുതൽ ‘റിഗോ 23” എന്ന പേരിലാണ് അറിയപ്പെടുന്നത്. 1990കളിൽ സാൻഫ്രാൻസിസ്കോയിലെ ചുവർ ചിത്രകലാ പ്രസ്ഥാനവുമായി ബന്ധപ്പെട്ടും ഇദ്ദേഹം പ്രവർത്തിച്ചിട്ടുണ്ട്. വാസ്കോ ഡ ഗാമയുടെ ക്രൂരകൃത്യങ്ങളാണ് റിഗോയുടെ ഇൻസ്റ്റേലനു വിഷയം. 

ബ്ളാക്ക് പാന്തേഴ്സും അമേരിക്കൻ ഇന്ത്യൻ മൂവ്‌മെന്റ് പോലുള്ള രാഷ്ട്രീയ സാമൂഹിക പ്രസ്ഥാനങ്ങളുമായി ബന്ധപ്പെട്ട റിഗോ രാഷ്ട്രീയത്തടവുകാരുടെ ജീവിതവും തന്റെ സൃഷ്ടികളിലൂടെ ലോകത്തെ അറിയിച്ചു. 
## പ്രദർശനങ്ങൾ
*ഷെൻസെൻ-ഹോങ്കോങ് ബൈസിറ്റി ബിനാലെ
* ലിയോൺ ബിനാലെ
* ലിവർപൂൾ ബിനാലെ
*കലിഫോർണിയ ബിനാലെ 
*കൊച്ചി-മുസിരിസ് ബിനാലെ
## എക്കോ അർമദ
കൊച്ചി-മുസിരിസ് ബിനാലെയിൽ റിഗോ 23 അവതരിപ്പിച്ച ഇൻസ്റ്റളേഷനാണ് എക്കോ അർമദ. മുളയും ഇരുമ്പുവളയങ്ങളും കയറുമെല്ലാം ചേർത്താണ് ഇൻസ്റ്റലേഷന്റെ മുഖ്യഭാഗം നിർമിച്ചത്. പത്തു മീറ്റർ നീളമുള്ള, സിലിണ്ടർ രൂപത്തിലുള്ള ഈ കലാ ശിൽപ്പത്തിന്റെ ഒരു വശത്തുനിന്ന് നോക്കിയാൽ മറുവശത്ത് വല്ലാർപാടം കണ്ടെയ്നർ ടെർമിനൽ കാണാം. ഇൻസ്റ്റലേഷന്റെ വശങ്ങളിലായി  270 മുളവിളക്കുകൾ സ്ഥാപിച്ചിട്ടുണ്ട്. പോർച്ചുഗീസുകാർ കൊച്ചിയിൽ അവശേഷിപ്പിച്ച കാപ്പിരി മിത്തിന്റെ ചുവടുപിടിച്ചാണ്  ഇൻസ്റ്റലേഷൻ തയ്യാറാക്കുന്നത്. പോർച്ചുഗീസുകാർ അടിമവേലക്ക് കൊണ്ടുവന്ന കാപ്പിരികളെ 1663 ൽ മടക്കയാത്രക്കുമുമ്പ് അവർ കൊന്നൊടുക്കിയശേഷം ആ ആത്മാക്കളെ, തങ്ങൾ മണ്ണിൽ കുഴിച്ചിട്ട നിധിപേടകങ്ങൾക്ക് കാവലേൽപ്പിച്ചെന്നാണ് സങ്കൽപ്പം.  വാസ്കോ ഡ ഗാമ കൊല ചെയ്ത തലപ്പണ നമ്പൂതിരി എന്ന പുരോഹിതനുമായി ബന്ധപ്പെട്ട കഥയുമായി ചേർത്താണ് റിഗോ23 തന്റെ ഇൻസ്റ്റലേഷന്റെ മറ്റൊരു ഭാഗം തയ്യാറാക്കിയിരിക്കുന്നത്. ഇയാളുടെ ചെവികൾ അറുത്തുമാറ്റി പട്ടിയുടെ ചെവികൾ വെച്ചുപിടിപ്പിച്ചതായാണ് വിശ്വാസം. പോർച്ചുഗീസുകാരുമായുള്ള പോരാട്ടത്തിൽ മരണമടഞ്ഞവർക്കുള്ള ആദരവായാണ് മുളയും കയറുമെല്ലാമുള്ള വലിയ കുഴലിന്റെ വശങ്ങളിൽ വിളക്കുകൾ കത്തിക്കുന്നത്. കൊച്ചി സ്വദേശിയായ ജോർജ് തുണ്ടിപ്പറമ്പിൽ (റോയ്) രചിച്ച ഇംഗ്ലീഷ് നോവൽ 'മായ'യുടെ ഇതിവൃത്തമാണ് ഡച്ച് സെമിത്തേരിയും കാപ്പിരിയും.
## പുരസ്കാരങ്ങൾ

1999
Biennal Award, The Louis Comfort Tiffany Foundation, New York, NY

2006
Eureka Fellowship, Fleishhacker Foundation, CA

2007
Howard Fellowship, Brown University, Providence, RI;

## അവലംബം

## പുറം കണ്ണികൾ
*കാപ്പിരി കൊച്ചിയുടെ മണ്ണിൽ ശിൽപ്പമാകുന്നു
*കരവിരുതും ചാലിച്ചൊരു ചരക്കുനീക്കം

വർഗ്ഗം:പോർച്ചുഗീസ് കലാകാരന്മാർ
വർഗ്ഗം:പോർച്ചുഗീസ് ചിത്രകാരന്മാർ
വർഗ്ഗം:1966-ൽ ജനിച്ചവർ
അക്കിത്തം നാരായണൻ

പ്രമുഖനായ ഭാരതീയ ചിത്രകാരനാണ് **അക്കിത്തം നാരായണൻ (Akkitham Narayanan)**(ജനനം : 1939). മൂന്ന് പതിറ്റാണ്ടിലേറെയായി പാരീസിൽ സ്ഥിരതാമസമായ നാരായണന്റെ രചനകൾ ദൽഹിയിലെ മോഡേൺ ആർട്ട് ഗാലറി, പാരീസിലെ മിനിസ്ട്രി ഓഫ് കൾച്ചറൽ അഫയേഴ്‌സ്, പാരീസ് ഇന്റർനാഷണൻ ലൈബ്രറി, പോളണ്ടിലെ ഏഷ്യാ-പസഫിക് മ്യൂസിയം, ജർമനിയിലെ വിൽഹെൽ ഷാമൻ മ്യൂസിയം, ജപ്പാനിലെ ഗ്ലെൻഡ്ബാറ മ്യൂസിയം എന്നിവിടങ്ങളിലുണ്ട്. 2015 ലെ രാജാരവിവർമ്മ പുരസ്‌കാരം ലഭിച്ചിട്ടുണ്ട്. പ്രശസ്ത മലയാളകവി അക്കിത്തം അച്യുതൻ നമ്പൂതിരിയുടെ അനുജൻ കൂടിയാണ് ഇദ്ദെഹം.

## ജീവിതരേഖ
കുമരനെല്ലൂരിൽ ജനിച്ച നാരായണൻ പത്താം ക്ലാസ് കഴിഞ്ഞാണു ചിത്രപഠനത്തിലേക്കു തിരിയുന്നത്. ചിത്രകലയിൽ ഡിപ്ലോമയ്ക്കു ശേഷം ഡൽഹിയിലേക്ക്. ചിത്രകാരന്മാരുടെ സ്ഥിരം വേദിയായ ചോളമണ്ഡലം വില്ലെജിന്റെ സ്ഥാപകരിൽ ഒരാളാണു ഇദ്ദേഹം. സ്കോളർഷിപ്പ് ലഭിച്ചാണു ഫ്രാൻസിലേക്കു പോയത്. പാരീസിലെ പ്രശസ്തമായ ഇക്കോൾ ഡി ബ്യൂക്‌സ് ആർട്‌സിൽ നിന്നും പഠനം പൂർത്തിയാക്കി.  ഇവിടെ നിന്നാണു ജീവിത സഖി, സച്ചിക്കോയെ കണ്ടെത്തിയത്. സച്ചിക്കോ പാരീസിലെ അറിയപ്പെടുന്ന ടെക്സ്റ്റൈൽ ഡിസൈറാണ്.

## രചനാ ശൈലി
ഭാരതീയ തത്ത്വചിന്തകളിലും ദർശനങ്ങളിലും അധിഷ്ഠിതമായ ശൈലിയാണു നാരായണൻറെ ചിത്രങ്ങളിലധികവും കാണുക.  താന്ത്രിക് രീതിയിലാണ് അക്കിത്തം വരച്ചു തുടങ്ങിയത്. പിന്നീട് ചില മാറ്റങ്ങൾ വരയിലും കണ്ടു തുടങ്ങി. ജോമെട്രിക് രീതിയിൽ കളങ്ങൾ നിരത്തിയാണിത്. 
## പുരസ്കാരങ്ങൾ
* 2009 - കെ.സി.എസ്.പണിക്കർ അവാർഡ് 
* 1972 - ഇന്ത്യക്കായുള്ള ദേശീയ അവാർഡ്, നാലാം അന്തർദേശീയ പെയിന്റിംഗ് ഫെസ്റ്റിവൽ, ദില്ലി 
* 1966 - ലളിത കലാ അക്കാദമി അവാർഡ്, ചെന്നൈ
* 1963 - ലളിത കലാ അക്കാദമി അവാർഡ്, ചെന്നൈ
* 2015 - രാജാരവിവർമ്മ പുരസ്‌കാരം
* ഫ്രഞ്ച് ഇന്റർ നാഷണൽ ഫെസ്റ്റിവൽ ഓഫ് പെയിന്റിങ്ങ് അവാർഡ്
## അവലംബം

## പുറം കണ്ണികൾ
* http://articles.timesofindia.indiatimes.com/2011-08-03/art-culture/29845984_1_tantrik-sohan-qadri-indian-artist

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1939-ൽ ജനിച്ചവർ
ബാലകൃഷ്ണൻ ചെറൂപ്പ

ജീവശാസ്ത്ര വിദഗ്ദ്ധൻ,കോളേജ് അദ്ധ്യാപകൻ.ചിറ്റൂർ ഗവർമെന്റ് കോളേജിൽ നിന്നും പ്രിൻസിപ്പൽ ആയി വിരമിച്ചു.കേരള ശാസ്ത്രസാഹിത്യ പരിഷത്ത് പ്രസിദ്ധീകരണമായ ശാസ്ത്രകേരളം മാസിക പത്രാധിപർ

വർഗ്ഗം:പത്രാധിപർ
ജോസഫ് സെമ

പ്രമുഖനായ ഇൻസ്റ്റളേഷൻ ആർട്ടിസ്റ്റാണ് **ജോസഫ് സെമ**(ജനനം:). മനുഷ്യൻ പരസ്പരം ആശ്രയിക്കുന്നുവെന്ന ലോക തത്ത്വമാണ് ഇദ്ദേഹത്തിൻറെ സൃഷ്ടികളുടെ അടിസ്ഥാനം. ജനിച്ചത് ഇറാഖിലാണെങ്കിലും വളർന്നത് ഇസ്രയേലിലായിരുന്നു. ലണ്ടൻ, ബർലിൻ, പാരിസ്, ആംസ്റ്റർഡാം എന്നിവിടങ്ങളിൽ താമസിച്ചു കലാസൃഷ്ടി നടത്തുന്നു.
## ജീവിതരേഖ
1948 ഫെബ്രുവരി 24നു ബാഗ്ദാദിൽ ജനിച്ച സെമ രണ്ടാം വയസ്സിൽ ഇസ്രയേലിലെ ടെൽ അവീവിലേക്കു കുടുംബത്തോടൊപ്പം പലായനം ചെയ്തു. യൂണിവേഴ്സിറ്റി ഓഫ് ടെൽ അവീവിൽ നിന്ന് ഇലക്ട്രോണിക്സിലും തത്ത്വചിന്തയിലും പഠനം പൂർത്തിയാക്കിയ സെമ കോളജ് പഠനകാലത്തു തന്നെ കലാസൃഷ്ടി തുടങ്ങി. എഴുപതുകളുടെ മധ്യത്തിലാണ് ഇസ്രയേൽ വിട്ടത്. സ്വയം വിധിച്ച പ്രവാസമെന്നാണു ജോസഫ് സെമ തന്റെ യാത്രകളെ വിശേഷിപ്പിച്ചിട്ടുള്ളത്. 
## പ്രദർശനങ്ങൾ
*കൊച്ചി-മുസിരിസ് ബിനാലെയിൽ, ആവിഷ്ക്കരിച്ച ഇൻസ്റ്റലേഷന്റെ വിഷയം, മട്ടാഞ്ചേരി ജൂതപ്പള്ളിയിലുള്ള രണ്ടു ചെമ്പോലകളും ഇവ ജൂത സമൂഹത്തിനു നൽകിയ 72 അവകാശങ്ങളുമാണ്.
## അവലംബം

## പുറം കണ്ണികൾ
*വെബ്സൈറ്റ്
*സെമയുമായുള്ള അഭിമുഖം

വർഗ്ഗം:കലാകാരന്മാർ
റ്റൂ ആൻഡ് എ ഹാഫ് മെൻ

സി.ബി.എസ് സൃഷ്ടിച്ച ഒരു പ്രമുഖ അമേരിക്കൻ സീരിയലാണ് ***റ്റൂ ആൻഡ് എ ഹാഫ് മെൻ***. ഇന്ത്യയിൽ ഇത് സ്റ്റാർ വേൾഡിലാണ് സമ്പ്രേഷണം ചെയ്യുന്നത്. പരസ്യ ചിത്രങ്ങൾക്ക് ഈണം നൽകുന്ന ചാർലി ഹാർപ്പർ തന്റെ മാലിബു കടലോര മാളികയിൽ നയിക്കുന്ന സുഖലോലുപ ജീവിതമാണ് മുഖ്യ പ്രമേയം. എന്നാൽ ചാർലിയുടെ അനുജൻ അലനും അലന്റെ 9 വയസുകാരൻ പുത്രൻ ജെയ്ക്കും മാളികയിലേക്ക് താമസം മാറുന്നതോടെ ചാർലിയുടെ സുഖ ജീവിതത്തിന് ഭംഗം വരുന്നു. സമ്പന്നനും സുഖലോലുപനുമായ ചാർലിയിൽ നിന്ന് അമ്പേ വ്യത്യസ്തമാണ് ദരിദ്രനും പിശുക്കനും സദാ പിരിമുറുക്കം അനുഭവിക്കുന്നവനും വിവാഹ മോചിതനുമായ അലന്റെ അവസ്ഥ. ഇവരുടെ വൈരുദ്ധ്യങ്ങളാണ് തമാശകൾക്ക് മിക്കവാറും വഴി വെക്കുക.

വർഗ്ഗം:അമേരിക്കൻ ടെലിവിഷൻ പരമ്പരകൾ
വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
മാറ്റിനി (ചലച്ചിത്രം)

അനീഷ് ഉപാസന സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***മാറ്റിനി***. മൈഥിലി, മഖ്ബൂൽ സൽമാൻ  എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ജ്യോതിഷ് ശങ്കറിന്റെ കഥയ്ക്ക് അനിൽ നാരായണൻ തിരക്കഥയും സംഭാഷണവും രചിച്ചിരിക്കുന്നു. നിശ്ചലഛായാഗ്രാഹകനായ അനീഷ് ഉപാസനയുടെ ആദ്യ സംവിധാനസംരംഭമാണിത്. മമ്മൂട്ടിയുടെ അനന്തരവനായ മഖ്ബൂൽ സൽമാൻ ഈ ചിത്രത്തിലൂടെ നായകനായി അരങ്ങേറി. മമ്മൂട്ടിയുടെ മകനായ ദുൽഖർ സൽമാൻ ആദ്യമായി അഭിനയിച്ച *[[സെക്കന്റ് ഷോ]]* എന്ന ചിത്രത്തിന്റെ നിർമ്മാതാക്കളായ എ.ഒ.പി.എൽ. എന്റർടെയിൻമെന്റ് പ്രൈവറ്റ് ലിമിറ്റഡ് തന്നെയാണ് ഈ ചിത്രവും നിർമ്മിച്ചത്.

## ഇതിവൃത്തം
രണ്ടു വ്യക്തികളുടെ ചലച്ചിത്രരംഗത്തേക്കുള്ള യാത്രയും ഒരു വെള്ളിയാഴ്ചയിലെ മാറ്റിനി ഷോയിലൂടെ അവരുടെ ജീവിതം എങ്ങനെ മാറിമറിയുന്നു എന്നതുമാണ് ചിത്രത്തിന്റെ ഇതിവൃത്തം.

## അഭിനേതാക്കൾ

* മൈഥിലി – സാവിത്രി
* മഖ്ബൂൽ സൽമാൻ – നജീബ്
* തലൈവാസൽ വിജയ് – മൂസാ ഹാജി
* ലെന – ഗായത്രി
* ഫാത്തിമ ബാബു – ഫാത്തിമ
* വത്സല മേനോൻ – സാവിത്രിയുടെ മുത്തശ്ശി
* ശശി കലിംഗ – ഗോപി
* നിഷ സാരംഗ് – ജയശ്രീ
* നിത പ്രോമി – ലത
* സുനിൽ സുഖദ – ചെട്ട്യാർ
* ദിനേശ് നായർ – സെൽവൻ
* ഗോലാപകൃഷ്ണൻ – വിജയ്
* സോംദേവ് – സംവിധായകൻ
* അജയ് ഗോപിനാഥ് – നിർമ്മാതാവ്
* സജി സോപാനം – പ്രൊഡക്ഷൻ കൺട്രോളർ കുമാർ
* ധന്യ – ടി.വി. അവതാരക
* രജനി – വനിത കമ്മീഷൻ ഓമന
* ശിവകുമാർ കാങ്കോൽ – സംവിധായകൻ കണ്ണൻ പിണ്ടിമന
* ബാലൻ – വക്കീൽ
* സജു ചെറിയാൻ – ഫിലിപ്പ് വടക്കൻ
* മെഹ്‌മൂദ് കാലിക്കറ്റ് – കുമാരൻ
* ഐന – സാവിത്രിയുടെ മകൾ
* ഈവ – ഗായത്രിയുടെ മകൾ
* ശബരി – മണി
* പ്രദീപ് കോട്ടയം – ഫ്ലാറ്റ് ഉടമ
* ജെയിംസ് കൊട്ടാരം – ഉസ്മാൻ
* ഗോപു കേശവ് – നിർമ്മാതാവ്
* ഗണേഷ് ജി. മേനോൻ – ലോഡ്ജിലെ ജോലിക്കാരൻ
* ശ്രീകാന്ത് ഭാസി – തീയറ്റർ ഉടമ
* രതീഷ് ഉമ്മർ – ഫിലിം റെപ്രസെന്റേറ്റീവ്
* കിരൺ രാജ് – നടൻ
* ശില്പ ശിവസാദ് – കോൺസ്റ്റബിൾ
* മധു – രാഘവൻ
* ഗിരീഷ് പള്ളിയിൽ – ടോണി
* ജോയ് – ഉണ്ണിയേട്ടൻ
* അനിൽ ദേവ് – ഗണേഷ്
* കണ്ണൻ – നൃത്താധ്യാപകൻ

## സംഗീതം
രതീഷ് വേഗയും ബോളിവുഡ് സംഗീതസംവിധായകനായ ആനന്ദ് രാജ് ആനന്ദുമാണ് ചിത്രത്തിലെ ഗാനങ്ങൾക്ക് സംഗീതം പകർന്നിരിക്കുന്നത്. വിനു കൃഷ്ണൻ എഴുതി, മൈഥിലി അവതരിപ്പിച്ച ഐറ്റം നൃത്തം ചിത്രീകരിച്ച "അയലത്തെ വീട്ടിലെ" എന്ന ഗാനത്തിന്റെ സംഗീതസംവിധാനമാണ് ആനന്ദ് നിർവ്വഹിച്ചത്. പ്രസ്തുത ഗാനരംഗം യൂട്യൂബിൽ അപ്‌ലോഡ് ചെയ്ത് രണ്ടാഴ്ചയ്ക്കകം നാലരലക്ഷത്തിലേറെ തവണ പ്ലേ ചെയ്യപ്പെട്ടു. ഗിരീഷ് പുത്തഞ്ചേരിയുടെ മകനായ ദീനനാഥ് പുത്തഞ്ചേരിയാണ് ചിത്രത്തിലെ മറ്റു രണ്ട് ഗാനങ്ങൾ എഴുതിയത്. നടിയായ കാവ്യ മാധവൻ "മൗനമായ് മനസ്സിൽ" എന്ന ഗാനത്തിലൂടെ ചലച്ചിത്രപിന്നണിഗായികയായി അരങ്ങേറി. യൂണിവേഴ്സൽ മ്യൂസിക്കാണ് ഗാനങ്ങൾ വിപണനം ചെയ്തിരിക്കുന്നത്. ഗോപി സുന്ദറാണ് ചിത്രത്തിന്റെ പശ്ചാത്തലസംഗീതം ഒരുക്കിയത്.

## അവലംബം

## പുറത്തേക്കുള്ള കണ്ണികൾ
* 
* ''മാറ്റിനി'' – m3db.com

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
ശബ്ദമലിനീകരണം

മനുഷ്യന്റെയോ,വാഹനങ്ങളുടെയോ,
മൃഗത്തിന്റെയോ, യന്ത്രസാമഗ്രികളുടെയോ പ്രവർത്തനത്താൽ സൃഷ്ടിക്കപ്പെടുന്നതും മനുഷ്യന്റെയോ മറ്റുജീവികളുടെയോ സ്വൈരജീവിതത്തെ അഥവാ സംതുലനാവസ്ഥയെ താളംതെറ്റിക്കുന്നതുമായ അമിതവും അസഹ്യവുമായ ശബ്ദത്തെയാണ് **ശബ്ദമലിനീകരണം** എന്നു വിശേഷിപ്പിക്കുന്നത്. മറ്റൊരർത്ഥത്തിൽ പറഞ്ഞാൽ, അനാവശ്യമായതും കാതുകൾക്ക് അരോചകമായതുമായ ശബ്ദസൃഷ്ടിയാണ് ശബ്ദമലിനീകരണം.

വാഹനങ്ങളിൽ വിമാനം, തീവണ്ടി മുതലയാവയിൽ നിന്നുമുള്ള ശബ്ദം, യന്ത്രസാമഗ്രികൾ, ഉച്ചഭാഷണികൾ തുടങ്ങിയവയുടെ പ്രവർത്തനം മൂലമുണ്ടാകുന്ന ശബ്ദം തുടങ്ങി, ശബ്ദമലിനീകരണത്തിന്റെ സ്രോതസ്സുകൾ നിരവധിയാണ്. നാഡീ-ഞരമ്പുകൾ ഹൃദയം തുടങ്ങിയ മനുഷ്യാവയവങ്ങൾക്ക് ക്ഷതംമേൽക്കുന്നതിനും മാനസിക പിരിമുറുക്കത്തിനും കേൾവിശേഷി നഷ്ടപ്പെടലിനും ശബ്ദമലിനീകരണം വഴിവെയ്കും. അസ്വസ്ഥത, അരോചകം എന്നീ അർത്ഥങ്ങളുള്ള നൌസീസ് (nauseas) എന്ന ലത്തീൻ പദത്തിൽ നിന്നുമാണ് നോയിസ് അഥവാ ഒച്ച എന്ന വാക്കുണ്ടാകുന്നത്.

## അവലംബം


വർഗ്ഗം:മലിനീകരണം
വർഗ്ഗം:ശബ്ദം
2013

ഗ്രിഗോറിയൻ കലണ്ടർ പ്രകാരം ചൊവ്വാഴ്ച ആരംഭിച്ച ഒരു സാധാരണ വർഷമാണ് **2013** (MMXIII). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2013-ആമത്തെയും ഇരുപത്തൊന്നാം നൂറ്റാണ്ടിലെ പതിമൂന്നാമത്തെയും വർഷമാണിത്.

* 1987ന് ശേഷം ആദ്യമായാണ് 4 അക്കങ്ങളും വ്യത്യസ്തമായി ഒരു വർഷം വരുന്നത്, 2013.
* ഐക്യരാഷ്ട്രസഭ ജലസഹകരണ വർഷമായി (International Year of Water Co-opertion) പ്രഖ്യാപിച്ചു.
* മുൻ സോവിയറ്റ് റിപ്പബ്ലിക്കുകളുടെ സംഘടന (Commonwealth of Independent States) പരിസ്ഥിതി സംസ്കാരത്തിന്റെ വർഷമായി കണക്കാക്കുന്നു.

## അവലംബം

വർഗ്ഗം:2010-കൾ
വർഗ്ഗം:2013
വർഗ്ഗം:വർഷങ്ങൾ
സഞ്ജയൻ ഘോഷ്

നവ മാധ്യമങ്ങൾ ഉപയോഗിക്കുന്ന പ്രമുഖനായ ഒരു ഇൻസ്റ്റളേഷൻ കലാകാരനാണ് **സഞ്ജയൻ ഘോഷ്** .കൊൽക്കത്ത വിശ്വഭാരതി സർവകലാശാലയിലെ കലാഭാവന വിഷ്വൽ സെൻററിലെ റീഡറാണ് സഞ്ജയൻ. 
## ജീവിതരേഖ
നാടക സംവിധായകൻ ബാദൽ സർക്കാരിന്റെ ശിൽപശാലകളും ശാന്തിനികേതനിലെ പഠനവും സഞ്ജയനിൽ സ്വാധീനം ചെലുത്തിയിട്ടുണ്ട്.
## പ്രദർശനങ്ങൾ
*ജമ്മു കശ്മീരിലെയും വടക്കുകിഴക്കൻ സംസ്ഥാനങ്ങളിലെയും വിദ്യാർഥികളെ പങ്കെടുപ്പിച്ച ബട്ടർഫ്‌ളൈ ഇഫക്ട്, ഗാർഹിക പീഡനത്തിനെതിരെയുള്ള ഹോം സ്വീറ്റ് ഹോം തുടങ്ങിയവ സഞ്ജയൻറെ പ്രമുഖമായ എക്സിബിഷനുകളാണ്.
*കൊച്ചി-മുസിരിസ് ബിനാലെയിൽ സഞ്ജയൻ ഒരുക്കിയത് ശബ്ദരൂപത്തിലുള്ള ഇൻസ്റ്റലേഷനാണ്. വിവിധ കാലഘട്ടങ്ങളിലായി കൊച്ചിയിലേക്ക് കുടിയേറിയ 24 സമുദായങ്ങളുടെ ശബ്ദങ്ങളാണ് ഇതിൽ ഉൾക്കൊള്ളിച്ചിരിക്കുന്നത്. ആംഗ്ലോ ഇന്ത്യക്കാർ മുതൽ കശ്മീരികൾ വരെയുള്ള വിവിധ സമുദായങ്ങൾ അവശേഷിപ്പിച്ച ശബ്ദത്തിൻറെ പാരമ്പര്യമാണ് ഇതിൽ വിഷയമാകുന്നത്. അടച്ചിട്ട ഗാലറികളിലല്ല, മറിച്ച് ജനം കൂടുന്ന ഏതിടവും കലാസൃഷ്ടിക്ക് അനുയോജ്യമാണെന്ന അഭിപ്രായക്കാരനാണ് ഇദ്ദേഹം. കാഴ്ചക്കാരനെക്കൂടി കലാസൃഷ്ടിയുടെ ഭാഗമാക്കുന്ന സമകാലീന കലയുടെ പ്രത്യേകതകളും സഞ്ജയൻറെ സൃഷ്ടികളിൽ പ്രകടമാണ്.
## അവലംബം


വർഗ്ഗം:കലാകാരന്മാർ
സി.പി. ഗോവിന്ദപിള്ള

ഉള്ളൂരിന്റെ സമകാലികനായ എഴുത്തുകാരനും, പത്രപ്രവർത്തകനും,  സാഹിത്യ ഗവേഷകനുമായിരുന്നു ചിറയിൻകീഴ് ഗോവിന്ദപ്പിള്ള എന്ന **സി.പി. ഗോവിന്ദപ്പിള്ള**. (ജനനം. കൊ.വ.1052 ഇടവം 8, മരണം. 1114 മീനം 20)  "മലയാളത്തിലെ പഴയപാട്ടുകൾ "എന്ന പ്രശസ്തമായ കൃതിയുടെ സമ്പാദകൻ ഇദ്ദേഹമാണ്. 

## ജീവിതരേഖ
ചിറയിൻകീഴുള്ള കരിങ്ങോടത്ത് തറവാട്ടിൽ ജിനിച്ച ഗോവിന്ദപ്പിള്ളയുടെ പിതാവ് കടവത്തുവീട്ടിൽ പരമേശ്വരൻ പിള്ളയും മാതാവ് കല്യാണിക്കുട്ടിയമ്മയുമാണ്.

ചെറുപ്പത്തിൽ തന്നെ എഴുത്തിനോട് കമ്പം മൂത്ത ഗോവിന്ദപ്പിള്ള 1901 ൽ ചിറയിൻകീഴ് നിന്നും "കേരളപഞ്ചിക" എന്ന ഒരു പത്രം പ്രസിദ്ധീകരിച്ചുവെങ്കിലും അത് കൂടുതൽ നാൾ മുന്നോട്ടുകൊണ്ടുപോകാനായില്ല. അതിനെതുടർന്ന് കുറച്ചുനാൾ സ്വദേശാഭിമാനിയുടെ പത്രാധിപ സമിതി അംഗമായി പ്രവർത്തിച്ചു. തുടർന്ന് പൗരസ്ത്യഭാഷാ ബിരുദം നേടിയ അദ്ദേഹത്തിന് തിരുവനന്തപുരത്ത് മലയാളം മുൻഷിയായി ജോലിലഭിക്കുകയും പ്രവർത്തനരംഗം തിരുവനന്തപുരത്തേക്ക് മാറ്റുകയും ചെയ്തു.

## സാഹിത്യ സപര്യ
നാടൻകലകൾ നേരിട്ടുകണ്ട്, നാടോടിപ്പാട്ടുകൾ ശേഖരിച്ച്, അവയുടെ വർഗ്ഗീകരണം, ചരിത്രക്കുറിപ്പെഴുതൽ തുടങ്ങിയ കാര്യങ്ങൾ നിർവ്വഹിച്ചതിലൂടെ സാഹിത്യ ചരിത്രത്തോടൊപ്പം, കേരള ചരിത്രത്തെയും അടയാളപ്പെടുത്താൻ അദ്ദേഹത്തിന് കഴിഞ്ഞു. തിരുവനന്തപുരത്തെ താമസത്തിനിടയിൽ മഹാകവി ഉള്ളൂരുമായി പരിചയപ്പെടുകയും അദ്ദേഹത്തിനോടൊപ്പം പഴയ പാട്ടുകൾ ശേഖരിക്കുന്നതിനായി ഗ്രാമ-ഗ്രാമാന്തരങ്ങളിൽ സഞ്ചരിക്കുകയും ചെയ്തു. നാടൻപാട്ടുകളെക്കുറിച്ചുള്ള ഗോവിന്ദപ്പിള്ളയുടെ പഠനങ്ങൾ കണ്ടത്തിൽ വർഗ്ഗീസ് മാപ്പിളയുടെ ശ്രദ്ധയിൽപ്പെടുകയും അത് ഭാഷാപോഷിണിയിലെ എഴുത്തുകാരനായി അദ്ദേഹത്തെ മാറ്റുന്നതിലേക്ക് നയിക്കുകയും ചെയ്തു.

മലയാളത്തിലെ പഴയപാട്ടുകൾ എന്ന കൃതിയുടെ ഒന്നാംഭാഗം 1918 ൽ പ്രസിദ്ധീകരിച്ചു. രണ്ടാംഭാഗം അദ്ദേഹം തയ്യാറാക്കിയതായി അറിവില്ല. മലയാള സാഹിത്യത്തിനും നാടോടിവിജ്ഞാനീയത്തിനും വിലപ്പെട്ട സംഭാവനയായി ഈ ഗ്രന്ഥം വിലയിരുത്തപ്പെടുന്നു.

## കൃതികൾ
*മലയാളത്തിലെ പഴയപാട്ടുകൾ
*കൃഷ്ണകാന്തിന്റെ പത്രിക (വിവർത്തനം)
*നാടകകഥാ ചതുഷ്ടയം
*സാഹിത്യ സുധാകരം
*കാളിദാസചരിതം
*വാസ്കോഡിഗാമ
*ക്രിസ്റ്റഫർ കൊളമ്പസ്
*പുരാണപ്രഭാവം

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാളം എഴുത്തുകാർ
എടത്തൊട്ടി

കേരളത്തിലെ കണ്ണൂർ ജില്ലയിലെ ഒരു ഗ്രാമമാണ്‌ **എടത്തൊട്ടി**. ഇവിടെ ഇരിട്ടിയിൽ നിന്നും കൊട്ടിയൂർ, വയനാട് ഭാഗങ്ങളിലേക്ക് പോകുമ്പോൾ പേരാവൂരിൽ പോകാതെ കടന്നുപോവുന്ന ഒരു റോഡ് എടത്തൊട്ടിയിൽ നിന്നും ഉണ്ട്. എടത്തൊട്ടി-പെരുമ്പുന്ന റോഡ് ഗതാഗതയോഗ്യമാണ്. പഞ്ചായത്തിലെ ഒരു പ്രധാന വ്യാപാര സമുച്ചയം ഇവിടെയാണുള്ളത്..

## സ്ഥാപനങ്ങൾ
* മൃഗസംരക്ഷണവകുപ്പിനു കീഴിൽ പ്രവർത്തിക്കുന്ന ഒരു മൃഗാശുപത്രി
* കൃഷിഭവൻ 
* പ്രാഥമികാരോഗ്യകേന്ദ്രം
* ഒരു ഇംഗ്ലീഷ് മീഡിയം സ്കൂൾ 
* പാരലൽ (സമാന്തര) കോളേജ്
* അങ്കണവാടി

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സെലീനിക് അമ്ലം

ശക്തിയേറിയ ഒരു ധാതു അമ്ലമാണ് സെലീനിക് അമ്ലം. ഇതിന്റെ രാസസമവാക്യം H2SeO4 ആണ്. സൾഫ്യൂറിൿ അമ്ലത്തോളം ശക്തിയുള്ള അമ്ലവും, അതിനേക്കാൾ ശക്തിയേറിയ ഒരു ഓക്സീകാരിയുമാണ്.

## രാസഗുണങ്ങൾ
ഗാഢ സെലീനിക് ആസിഡ് ക്ലോറൈഡുകളെ ഓക്സീകരിച്ച് ക്ലോറിൻ വാതകത്തെ സ്വതന്ത്രമാക്കുന്നു. അതോടൊപ്പം സ്വയം നിരോക്സീകരിക്കപ്പെട്ട് സെലീനസ് അമ്ലം ഉണ്ടാകുന്നു.

:2 NaCl + 2H2SeO4 → Na2SeO4 + H2SeO3 + H2O + Cl2

ഗാഢവും, ചൂടുള്ളതുമായ (> 503 K) സെലീനിക് അമ്ലം സ്വർണത്തെ ലയിപ്പിക്കുന്നു.

:2 Au + 6 H2SeO4 → Au2(SeO4)3 + 3 H2SeO3 + 3 H2O

സമാനമായ സാഹചര്യത്തിൽ പ്ലാറ്റിനം അലേയമാണ്. എന്നാൽ ചൂടുള്ള സെലീനിക് അമ്ലത്തിൽ ഗാഢ ഹൈഡ്രോക്ലോറിക് അമ്ലം കലർത്തിയാൽ അതിന് അക്വാറീജിയയുടെ സ്വഭാവം കൈവരുന്നു. ഈ മിശ്രിതത്തിൽ പ്ലാറ്റിനവും അലിയുന്നു.

സെലീനേറ്റുകളുടെ ജലത്തിലെ ലേയത്വം സാധാരണയായി സൾഫേറ്റുകളേക്കാളും അല്പം കൂടുതലായിരിക്കും.

വിഭാഗം:അമ്ലങ്ങൾ
റോമൻസ്

വൈ.വി. രാജേഷിന്റെ രചനയിൽ ബോബൻ സാമുവൽ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***റോമൻസ്***. കുഞ്ചാക്കോ ബോബൻ, ബിജു മേനോൻ, നിവേദ തോമസ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ചാന്ദ് വി ക്രിയേഷൻസിന്റെ ബാനറിൽ അരുൺ ഘോഷ്, ബിജോയ് ചന്ദ്രൻ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്.നീൽ ജോർദാൻ സംവിധാനം ചെയ്ത 1989-ലെ അമേരിക്കൻ കോമഡി ചിത്രമായ *വീ ആർ നോ ഏഞ്ചൽസിൽ* നിന്ന് പ്രചോദനം ഉൾക്കൊണ്ടതാണ് ചിത്രത്തിൻ്റെ പ്രധാന ഇതിവൃത്തം.

## ഇതിവൃത്തം
ആകാശ് (കുഞ്ചാക്കോ ബോബൻ), ഷിബു (ബിജു മേനോൻ) എന്ന രണ്ടു ജയിൽ തടവുകാർ പോലീസിൽ നിന്നു രക്ഷപ്പെട്ട് കേരള - തമിഴ്നാട് അതിർത്തിയിലുള്ള പൂമാല എന്ന ഗ്രാമത്തിലെത്തുന്നു. സാഹചര്യങ്ങൾ നിമിത്തം അവർക്ക് അവിടെ വർഷങ്ങളായി പൂട്ടിക്കിടന്ന പള്ളിയിലെ വികാരിമാരായി വേഷമിടേണ്ടി വരുന്നു. അതേത്തുടർന്നുണ്ടാകുന്ന രസകരമായ സംഭവവികാസങ്ങളും പള്ളിയെ സംബന്ധിച്ചു നിലനിന്ന ഒരു നിഗൂഢത അവർ പുറത്തുകൊണ്ടുവരികയും ചെയ്യുന്നതുമാണ് ചിത്രത്തിന്റെ ഇതിവൃത്തം.

## അഭിനേതാക്കൾ
* കുഞ്ചാക്കോ ബോബൻ – ആകാശ് / ഫാദർ പോൾ
* ബിജു മേനോൻ – ഷിബു / ഫാദർ സെബാസ്റ്റ്യൻ അഥവാ ഫാദർ സെബു
* നിവേദ തോമസ് – എലീന
* ലാലു അലക്സ് – തൊമ്മിച്ചൻ
* ടി.ജി. രവി – പാപ്പി
* വിജയരാഘവൻ – ഫാദർ ഗബ്രിയേൽ
* നെൽസൺ – ഗീവർഗ്ഗീസ്
* അരുൺ ഘോഷ് – ഫാദർ റോഡ്രിഗസ്
* കൊച്ചുപ്രേമൻ – കപ്യാർ
* ജാഫർ ഇടുക്കി – കുതിരവണ്ടിക്കാരൻ ദുരൈചാമി
* ഗായത്രി – തൊമ്മിച്ചന്റെ ഭാര്യ
* ശാന്തകുമാരി – പാപ്പിയുടെ ഭാര്യ
* ഷാജു – മാത്തുക്കുട്ടി
* ജയൻ ചേർത്തല – എസ്.ഐ. ഈനാശു
* ഗീഥ സലാം – വെളിച്ചപ്പാട്
* കലാഭവൻ ഹനീഫ് – എൽദോ, ലോട്ടറി കച്ചവടക്കാരൻ
* ശിവജി ഗുരുവായൂർ – തിരുമേനി
* ലിഷോയ് – ആകാശിന്റെ അച്ഛൻ
* കക്ക രവി – വെട്രിമാരൻ
* പൊന്നമ്മ ബാബു – മാത്തുക്കുട്ടിയുടെ അമ്മ
* സ്വാതി വർമ്മ – കത്രീന

## സംഗീതം

## ബോക്സ് ഓഫിസ്
2013 ജനുവരി 17 ന് റിലീസ് ചെയ്ത ചിത്രത്തിന് നിരൂപകരിൽ നിന്ന് മികച്ച പ്രതികരണം നേടി. ഈ ചിത്രം ബോക്‌സ് ഓഫീസിൽ  ബ്ലോക്ക്ബസ്റ്റർ ആയിരുന്നു. ഈ ചിത്രം തിയേറ്ററുകളിൽ 100 ​​ദിവസം പിന്നിട്ടു.

## വിവാദങ്ങൾ
കത്തോലിക്കാ സമുദായത്തേയും പൗരോഹിത്യത്തേയും അവഹേളിക്കുന്നു എന്നാരോപിച്ച് അഡ്വ. ബോബൻ തെക്കേൽ എന്ന വ്യക്തി സമർപ്പിച്ച ഹർജിയെത്തുടർന്ന് ചിത്രത്തിന്റെ സംവിധായകൻ, തിരക്കഥാകൃത്ത്, നിർമ്മാതാവ്, പ്രധാനനടന്മാരായ കുഞ്ചാക്കോ ബോബൻ, ബിജു മേനോൻ എന്നിവർക്കെതിരെ കേസെടുക്കാൻ ചങ്ങനാശ്ശേരി ഫസ്റ്റ് ക്ലാസ് മജിസ്‌ട്രേറ്റ് കോടതി ഉത്തരവ് പുറപ്പെടുവിച്ചു.

## അവലംബം

## പുറത്തേക്കുള്ള കണ്ണികൾ
* 
* 
* ''റോമൻസ്'' – m3db.com

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബോബൻ സാമുവൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
വിക്കറ്റ് കീപ്പർ

ക്രിക്കറ്റിൽ ഫീൽഡിങ് ടീമിന്റെ ഭാഗമായി ഒരു പ്രത്യേക സ്ഥാനത്ത് നിലയുറപ്പിക്കുന്ന ഒരു കളിക്കാരനാണ് **വിക്കറ്റ് കീപ്പർ**. സ്ട്രൈക്ക് ബാറ്റ്സ്മാന്റെയും സ്റ്റമ്പിന്റെയും പിന്നിലായാണ് വിക്കറ്റ് കീപ്പർ നിലയുറപ്പിക്കുന്നത്. ഫീൽഡിങ് ടീമിൽ *കൈയ്യുറകളും*, *ലെഗ് പാഡുകളും* ധരിക്കാൻ അനുവദിക്കപ്പെട്ട ഒരേയൊരു കളിക്കാരനാണ് വിക്കറ്റ് കീപ്പർ. സംരക്ഷണത്തിനായി ഹെൽമറ്റുകളും വിക്കറ്റ് കീപ്പർമാർ ധരിക്കാറുണ്ട്. പ്രത്യേക വൈദഗ്ദ്യം ആവശ്യമുള്ള ഒരു ജോലിയായാണ് *വിക്കറ്റ് കീപ്പിങ്ങ്* പരിഗണിക്കപ്പെടുന്നത്. വിക്കറ്റ് കീപ്പർമാർക്ക് ബൗൾ ചെയ്യാൻ അനുവാദമുണ്ടെങ്കിലും സാധാരണയായി അവർ ബൗൾ ചെയ്യാറില്ല. സമനിലയിലേക്ക് നീങ്ങുന്ന ടെസ്റ്റ് മത്സരങ്ങളിലും മറ്റും വളരെ അപൂർവമായി വിക്കറ്റ് കീപ്പർമാർ ബൗൾ ചെയ്യാറുണ്ട്, അത്തരം സാഹചര്യങ്ങളിൽ മറ്റേതെങ്കിലും ഫീൽഡർമാർ വിക്കറ്റ് കീപ്പിങ്ങ് ജോലി ഏറ്റെടുക്കും. ക്രിക്കറ്റ് നിയമങ്ങളിലെ 40-ആം നിയമമാണ് വിക്കറ്റ് കീപ്പിങ്ങിനെ സംബന്ധിക്കുന്നത്.
## വിക്കറ്റ് കീപ്പറുടെ നീക്കങ്ങൾ
ബാറ്റ്സ്മാന് അടിച്ചകറ്റാൻ സാധിക്കാതെ വിക്കറ്റിന് പിന്നിലേക്ക് പോകുന്ന പന്തുകൾ തടഞ്ഞ് അധിക (ബൈ) റണ്ണുകൾ ബാറ്റ്സ്മാൻ നേടുന്നതിൽനിന്ന് തടയുക എന്നതാണ് വിക്കറ്റ് കീപ്പറിന്റെ പ്രാഥമിക ധർമം. വിക്കറ്റ് കീപ്പറിന് താഴെപ്പറയുന്ന രീതികളിലൂടെ ബാറ്റ്സ്മാനെ പുറത്താക്കാൻ സാധിക്കും;
* ക്യാച്ചിലൂടെ പുറത്താക്കുക- ക്രിക്കറ്റിൽ ഏറ്റവും സർവസാധാരണയായി കണ്ടുവരുന്ന പുറത്താക്കൽ രീതിയാണ് ഇത്. ബാറ്റ്സ്മാന്റെ ബാറ്റിന്റെ അഗ്രഭാഗങ്ങളിൽ തട്ടിയ ശേഷം പിന്നിലേക്ക് വരുന്ന പന്തുകളിലും, നേരെ മുകളിലേക്ക് ഉയരുന്ന പന്തുകളിലുമാണ് ഇത് സംഭവിക്കുന്നത്.
* സ്റ്റംപിങ്ങിലൂടെ പുറത്താക്കുക- ബൗളർ എറിയുന്ന പന്തു അടിച്ചകകറ്റാനോ പ്രതിരോധിക്കാനോ ഉള്ള ശ്രമത്തിനിടെ ക്രീസിനു പുറത്തിറങ്ങുന്ന ബാറ്റ്സ്മാനെ കടന്നു പോകുന്ന പന്തുകൾ പിടിയിലൊതുക്കി സ്റ്റമ്പ് ചെയ്തു പുറത്താക്കാൻ വിക്കറ്റ് കീപ്പർക്ക് സാധിക്കും.
* റൺ ഔട്ടിലൂടെ പുറത്താക്കുക- ബാറ്റ്സ്മാൻ ഔട്ട് ഫീൽഡിലേക്ക് അടിക്കുന്ന പന്ത് ഏതെങ്കിലും ഫീൽഡർ തടഞ്ഞ് വിക്കറ്റിലേക്ക് എറിയുമ്പോൾ ബാറ്റ്സ്മാൻ ക്രീസിൽ കയറുന്നതിന് മുമ്പ് അത് പിടിച്ച് സ്റ്റംപ് ഇളക്കി റൺ ഔട്ടിൽ പങ്കാളിയാകാൻ വിക്കറ്റ് കീപ്പറിന് സാധിക്കും. വിക്കറ്റിന് പിറകിലേക്ക് പോകുന്ന പന്തുകളിൽ ബാറ്റ്സ്മാൻ റണ്ണിന് ശ്രമിച്ചാൽ പന്ത് തടഞ്ഞ്, ഗ്ലൗസ് ഊരിമാറ്റിയ ശേഷം പന്ത് സ്റ്റംപിലേക്ക് എറിഞ്ഞും ബാറ്റ്സ്മാനെ പുറത്താക്കാൻ വിക്കറ്റ് കീപ്പറിന് സാധിക്കും.

## ടെസ്റ്റ് ക്രിക്കറ്റിലെ മികച്ച വിക്കറ്റ് കീപ്പർമാർ
ടെസ്റ്റ് ക്രിക്കറ്റിൽ ഏറ്റവുമധികം പുറത്താക്കലുകളുള്ള 10 വിക്കറ്റ് കീപ്പർമാരുടെ പട്ടികയാണ് താഴെ കൊടുത്തിരിക്കുന്നത്.

**സൂചകങ്ങൾ**
* 2013 ജൂലൈ 31ലെ വിവരങ്ങൾ പ്രകാരം.
*  ***** - ഇപ്പോഴത്തെ കളിക്കാർ

## ഏകദിന ക്രിക്കറ്റിലെ മികച്ച വിക്കറ്റ് കീപ്പർമാർ
ഏകദിന ക്രിക്കറ്റിൽ ഏറ്റവുമധികം പുറത്താക്കലുകളുള്ള 10 വിക്കറ്റ് കീപ്പർമാരുടെ പട്ടികയാണ് താഴെ കൊടുത്തിരിക്കുന്നത്.

**സൂചകങ്ങൾ**
* 2013 ജൂലൈ 30ലെ വിവരങ്ങൾ പ്രകാരം.
*  ***** - ഇപ്പോഴത്തെ കളിക്കാർ

## ട്വന്റി20 ക്രിക്കറ്റിലെ മികച്ച വിക്കറ്റ് കീപ്പർമാർ
ട്വന്റി20 ക്രിക്കറ്റിൽ ഏറ്റവുമധികം പുറത്താക്കലുകളുള്ള 10 വിക്കറ്റ് കീപ്പർമാരുടെ പട്ടികയാണ് താഴെ കൊടുത്തിരിക്കുന്നത്.

**സൂചകങ്ങൾ**
* 2013 ജൂലൈ 31ലെ വിവരങ്ങൾ പ്രകാരം.
*  ***** - ഇപ്പോഴത്തെ കളിക്കാർ

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
മദിരാശി (ചലച്ചിത്രം)

ഷാജി കൈലാസ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***മദിരാശി***. ജയറാം, മീര നന്ദൻ, മേഘന രാജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. രാജേഷ് ജയരാമനാണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* ജയറാം – ചന്ദ്രൻപിള്ള
* മീര നന്ദൻ – ഭാമ ടീച്ചർ
* മേഘന രാജ് – മായ
* ടിനി ടോം – ജയപാലൻ
* കലാഭവൻ മണി – ജോണി
* ജനാർദ്ദനൻ – പാലാട്ട് അച്യുതക്കുറുപ്പ്
* കൈലാഷ് – ജയകൃഷ്ണൻ
* ഭീമൻ രഘു – ചെങ്കീരി
* ശശി കലിംഗ – ഒളിമ്പ്യൻ മാത്തൻ സാർ
* ശ്രീലത നമ്പൂതിരി – ഗംഗ, അച്യുതക്കുറുപ്പിന്റെ ഭാര്യ
* സാദിഖ് – സൈക്കിൾ കടയുടമ
* ശാന്തകുമാരി – ജാനകിയമ്മ
* സുനിൽ സുഖദ – വികാരിയച്ചൻ
* കൊച്ചുപ്രേമൻ – കാര്യസ്ഥൻ നമ്പീശൻ
* ഐശ്വര്യ – രാഗിണി
* ജോൺ വിജയ് – എസ്.പി. ദേവരാമൻ

## നിർമ്മാണം
21 വർഷത്തെ ഇടവേളയ്ക്കു ശേഷം ഷാജി കൈലാസും ജയറാമും ഒന്നിച്ച ചിത്രമാണ് *മദിരാശി*. 1991-ൽ പുറത്തിറങ്ങിയ *[[കിലുക്കാംപെട്ടി]]* ആയിരുന്നു ഇവർ ഒരുമിച്ചു പ്രവർത്തിച്ച മുൻപത്തെ ചിത്രം.

## സംഗീതം

## അവലംബം

## പുറത്തേക്കുള്ള കണ്ണികൾ
* 
* മദിരാശി – m3db.com

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
തോമസ് ടെൽഫെഡ്

**തോമസ് ടെൽഫെഡ്** സ്കോട്ടിഷ് ഗതാഗത എഞ്ചിനീയറും ആർടെക്കുമായിരുന്നു. 1757 ഓഗസ്റ്റ് 9-ന് സ്കോട്ട്ലൻഡിലെ ഡംഫ്രയിഷ്രെയെറിലെ എസ്ക്ഡേലിൽ ജനിച്ചു.

## ജീവിത രേഖ

സ്വയം പഠനം നടത്തിയശേഷം ഒരു കൽപ്പണിക്കാരന്റെ കീഴിൽ പരിശീലകനായി പ്രവർത്തിച്ചു. 1782-ൽ ലണ്ടനിൽ എത്തിയ ടെൽഫെഡ് താമസിയാതെ ഷ്രോപ്പ്ഷ്രെയെറിലെ സർവേയെർ ഒഫ് പബ്ലിക് വർക്സ്' എന്ന തസ്തികയിൽ നിയമിതനായി. 1793-ൽ എല്ലിസ്മെർ കനാൽ നിർമ്മാണ പദ്ധതിയുടെ ചീഫ് എൻജിനീയറായി ഉയർത്തപ്പെട്ടു.

## പുതിയ റോഡു നിർമ്മാണരിതി

ഗതാഗത എൻജിനീയറിങ്ങിന് നിരവധി സംഭാവനകൾ നൽകിയ ഇദ്ദേഹം വെട്ടുകല്ലു പാകി റോഡു നിർമ്മിക്കുന്ന ഒരു രീതി കണ്ടുപിടിച്ചു. ആദ്യം വലിയ കല്ലുകൾ പാകി റോഡുറപ്പിച്ചശേഷം അതിനു മുകളിൽ ചെറിയ കല്ലുകളും മറ്റു ബന്ധപ്പെട്ട സാമഗ്രികളും വിതറി രണ്ടാമതൊരു പ്രതലം കൂടി തീർക്കുന്ന രീതിയാണ് ഇദ്ദേഹം അവലംബിച്ചത്. ഇത് വളരെ ചെലവേറിയതാണെങ്കിലും നല്ല കെട്ടുറപ്പും ഈടും റോഡിനു നൽകുവാൻ പര്യാപ്തമായിരുന്നു.

വെയിൽസിലെ മെനയി തൂക്കുപാലം (suspension bridge) നിർമ്മിച്ചതും ലണ്ടനിൽ നിന്ന് ഹോളിഹെഡിലേക്കുള്ള പ്രധാന റോഡിന്റെ പദ്ധതി ആവിഷ്കരിച്ചതും ടെൽഫെഡായിരുന്നു. ഇതോടൊപ്പം നിരവധി കനാലുകൾ, റോഡുകൾ, പാലങ്ങൾ, തുറമുഖങ്ങൾ എന്നിവയുടെ നിർമ്മാണത്തിനും ഇദ്ദേഹം നേതൃത്വം വഹിച്ചിട്ടുണ്ട്. ലണ്ടനിൽ 1834 സെപ്റ്റംബർ. 2-ന് ഇദ്ദേഹം അന്തരിച്ചു.

## അവലംബം
*http://www.spartacus.schoolnet.co.uk/SCtelford.htm 
*http://inventors.about.com/od/tstartinventors/a/Thomas_Telford.htm
*http://www.shropshiretourism.co.uk/thomas-telford/ 

വർഗ്ഗം:1757-ൽ ജനിച്ചവർ
വർഗ്ഗം: 1834-ൽ മരിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:സെപ്റ്റംബർ 2-ന് മരിച്ചവർ

വർഗ്ഗം:എഞ്ചിനീയർമാർ
ധവളദ്വാരം

തമോദ്വാരത്തിന്റെ നേർവിപരീതമായി സാമാന്യ ആപേക്ഷികതാസിദ്ധാന്തത്തിൽ കാണുന്ന സ്ഥലകാല മേഖലയാണ് **ധവളദ്വാരം**(White Hole) . തമോദ്വാരം എല്ലാ വസ്തുക്കളെയും ആകർഷിക്കാനാണ് ശ്രമിക്കുന്നതെങ്കിൽ ധവളദ്വാരം ഏതൊരു വസ്തുവിനെയും പുറന്തള്ളുവാനാണ് നോക്കുക.
## അവലംബം


വർഗ്ഗം:ജ്യോതിശാസ്ത്രം
വർഗ്ഗം:ഭൗതികശാസ്ത്രം
വർഗ്ഗം:ഭൗതികശാസ്ത്രം - അപൂർണ്ണലേഖനങ്ങൾ
വർഗ്ഗം:സാമാന്യ ആപേക്ഷികത
കരകാട്ടം

മഴയുടെ ദേവതയായ മാരിയമ്മനെ സ്തുതിച്ചുകൊണ്ട് അവതരിപ്പിക്കുന്ന ഒരു  തമിഴ് നാടോടിനൃത്തമാണ് **കരകാട്ടം** ( അഥവാ "*കരകം* ( . വെള്ളക്കുടം തലയിൽ വച്ച് നടത്തുന്ന ഈ നൃത്തം അമ്പലങ്ങളിൽ വച്ച് മാത്രം നടത്തുമ്പോൾ *ശക്തി കരകം* എന്നും മറ്റുള്ള സ്ഥലങ്ങളിൽവച്ച് നടത്തുമ്പോൾ *ആട്ട കരകം*  എന്നും പറയുന്നു. ആദ്യകാലങ്ങളിൽ നെയ്യാണ്ടി മേളത്തോടൊപ്പം മാത്രം ചെയ്തിരുന്ന ഈ നൃത്തം ഇപ്പോൾ പാട്ടുകൾക്കൊപ്പിച്ചും ചെയ്യാറുണ്ട്.സംഘകാല കൃതികളിൽ കുട കൂത്ത് എന്ന് വിശേഷിപ്പിച്ചിരുന്ന ഈ നൃത്തത്തിന്റെ ഉദ്ഭവം തഞ്ചാവൂർ ജില്ലയിലാണ്  കരകാട്ടത്തിൽ പ്രാവീണ്യമുള്ളവർ തഞ്ചാവൂർ, പുതുക്കോട്ട, രാമനാഥപുരം, മധുര, തിരുനെൽവേലി,  സേലം എന്നീ പ്രദേശങ്ങളിൽനിന്നുമുള്ളവരാണ്. 

## ചിത്രശാല

File:Dancers,Karakattam,starting,TamilNadu356.jpeg|കരകാട്ടം സംഘനൃത്തം തമിഴ് നാട്
File:Dancers,Karakattam,Tamil Nadu357.jpeg|കരകാട്ടം സംഘനൃത്തം തമിഴ് നാട്

## അവലംബം

## പുറത്തേക്കുള്ള കണ്ണികൾ
*Real Karagam performers
*A foreigner trying to dance Karagam
*Karagam dance in Srilanka by Children

വർഗ്ഗം:ഇന്ത്യയിലെ നൃത്തങ്ങൾ
കുളനട

പത്തനംതിട്ട ജില്ലയിൽ പന്തളത്തിന് സമീപം സ്ഥിതിചെയ്യുന്ന ഒരു ഗ്രാമമാണ് **കുളനട**. കോഴഞ്ചേരി താലൂക്കിലാണ് ഈ ഗ്രാമം ഉൾപ്പെടുന്നത്. ആലപ്പുഴ ജില്ലയുമായി ഈ ഗ്രാമം അതിർത്തി പങ്കിടുന്നു.
പ്രശസ്ത മലയാള സാഹിത്യകാരനായ ബെന്യാമിൻ ഈ ഗ്രാമത്തിലാണ് ജനിച്ചത്.

## ചരിത്രം

തിരുവിതാംകൂർ രാജ്യത്ത് തിരുവല്ല താലൂക്കിൽ പന്തളം വടക്കേക്കര വില്ലേജിൽപ്പെട്ട ഞെട്ടൂർ, കൈപ്പുഴ, മാന്തുക, ഉളനാട് എന്നീ കരകളും, മുഴക്കുഴ വില്ലേജിലെ ഉളന്നൂരും മെഴുവേലി വില്ലേജിലെ തുമ്പമൺതാഴം കരകളും കൂടി ചേർത്ത് 1953-ൽ കുളനട പഞ്ചായത്തു രൂപീകരിച്ചു. പിന്നീട് ചെങ്ങന്നൂർ താലൂക്കിലും 1984 മുതൽ കോഴഞ്ചേരി താലൂക്കിലും ഉൾപ്പെടുന്നു.

### നാമോൽപ്പത്തി
കുളനട ദേവീക്ഷേത്രവും അതിനോടു ചേർന്ന നടയും കുളവും ഉള്ള പ്രദേശം കുളനട എന്നു വിളിക്കപ്പെട്ടതായി പറയപ്പെടുന്നു. കൊലനിലം ലോപിച്ച് കുളനട ആയി എന്നും വാദമുണ്ട്. 

## ഭൂമിശാസ്ത്രം
പത്തനംതിട്ട ജില്ലയിലെ കോഴഞ്ചേരി താലൂക്കിൽ കുളനട ബ്ളോക്കില്ലാണ് കുളനട ഗ്രാമപഞ്ചായത്ത് സ്ഥിതി ചെയ്യുന്നത്. വിസ്തീർണ്ണം 21.5 ചതുരശ്രകിലോമീറ്ററാണ്. 16 വാർഡുകളാണ് ഈ പഞ്ചായത്തിലുള്ളത്. 
പഞ്ചായത്തിന്റെ തെക്കുഭാഗത്തു കൂടി ഒഴുകുന്ന അച്ചൻകോവിലാറിന്റെ 8 കിലോമീറ്റർ ദൂരം കുളനടപഞ്ചായത്തിലാണ്. 17 കുന്നുകൾ, ചെറുതും വലുതുമായ 16 കുളങ്ങൾ, 6 ചാലുകൾ, 39 തോടുകൾ, 57 പൊതുകിണറുകൾ, കുന്നുകളുടെ ഇടയിൽ വിശാലമായ നെൽപ്പാടങ്ങൾ, ഫലഭൂയിഷ്ഠവും നിരപ്പാർന്നതുമായ ആറ്റുതീരം, 8 കാവുകൾ എന്നിങ്ങനെ വൈവിധ്യവും മനോഹരവുമായ ഭൂപ്രകൃതിയാൽ അനുഗൃഹീതമാണ് കുളനട 34 ഏക്കർ വിസ്തൃതി ഉള്ള ഉളനാട്പോ ളച്ചിറ എന്നാ മനോഹര സ്ഥലം ഇവിടെ ഉണ്ട്..

### അതിരുകൾ
കുളനടപഞ്ചായത്തിന്റെ അതിരുകൾ തെക്കുഭാഗത്ത് അച്ചൻകോവിലാറും, വടക്കുഭാഗത്ത് മെഴുവേലി പഞ്ചായത്തും, കിഴക്കുഭാഗത്ത് ചെന്നീർക്കര പഞ്ചായത്തും, പടിഞ്ഞാറുഭാഗത്ത് വെൺമണി, മുളക്കുഴ പഞ്ചായത്തുകളുമാണ്.

## ഗതാഗത സൗകര്യങ്ങൾ
ഗ്രാമവാസികൾ ഗതാഗതത്തിനായി സ്വകാര്യ ബസ്സുകളെയും, കെ.എസ്.ആർ.ടി.സി. ബസ്സുകളെയും കൂടുതലായി ആശ്രയിക്കുന്നു. ചെങ്ങന്നൂർ, തിരുവല്ല എന്നിവിടങ്ങളിലാണ് സമീപ റെയിൽവേ സ്റ്റേഷനുകൾ സ്ഥിതി ചെയ്യുന്നത്.

## വിദ്യാഭ്യാസ സ്ഥാപനങ്ങൾ
*പ്രതീക്ഷ ബഡ്‌സ് റീഹാബിലിറ്റേഷൻ സെന്റർ, ഉളനാട്
* പഞ്ചായത്ത്‌ ശിശുവിഹർ, ഉളനാട് 
* പഞ്ചായത്ത് ഹയർ സെക്കന്ററി സ്കൂൾ
* ഗവ. എൽ.പി സ്കൂൾ
* ഗിരിദീപം എൽ.പി സ്കൂൾ
* ആർ.ആർ യു.പി സ്കൂൾ, പൈവഴി
* ഗവ. യു.പി സ്കൂൾ, മാന്തുക
* എം.എസ് എൽ.പി സ്കൂൾ, ഉളനാട്
* ഡി.വി.എൻ.എസ്.എസ്.എൽ.പി. സ്കൂൾ, ഉള്ളന്നൂർ
*സെൻ്റ് ജോൺസ് യൂ.പി സ്കൂൾ, ഉളനാട്
*എം. ഡി. എൽ. പി. സ്കൂൾ,കൈപ്പുഴ
*എം.റ്റി.എൽ.പി.സ്കൂൾ, തുമ്പമൺ താഴം

*സെൻ്റ് തോമസ് യൂ പി സ്കൂൾ, തുമ്പമൺ നോർത്ത്
*ഈ.എ.എൽ.പി.എസ്, പള്ളിക്കാല

## ആരാധനാലയങ്ങൾ
### ക്ഷേത്രങ്ങൾ
* കുളനട ദേവീ ക്ഷേത്രം
* പുലിക്കുന്നിൽ ശ്രീ ധർമശാസ്താ ക്ഷേത്രം
* ഉള്ളന്നൂർ ശ്രീഭദ്രദേവീ ക്ഷേത്രം
* ഉളനാട് ശ്രീകൃഷ്ണസ്വാമി ക്ഷേത്രം
* കൈപ്പുഴ ശ്രീകൃഷ്ണസ്വാമി ക്ഷേത്രം
* തുമ്പിനടി മലങ്കാവ് ശിവപാർവതി ക്ഷേത്രം
* മാന്തുക ശ്രീശിവപാർവതി ക്ഷേത്രം 
* ഞെട്ടൂർ മുട്ടത്ത് ദേവി ക്ഷേത്രം
### പള്ളികൾ
* സെന്റ് തോമസ് യാക്കോബായ പള്ളി, മാന്തളിർ
* സെന്റ് തോമസ്  ഓർത്തഡോൿസ്‌ പള്ളി, മാന്തളിർ
* സെന്റ് ജോർജ് ഓർത്തഡോൿസ്‌ ചാപ്പൽ, കുളനട 
* സെയ്ന്റ് മേരീസ്‌ ഓർത്തഡോൿസ്‌ സുറിയാനി വലിയ പള്ളി, ഉള്ളന്നൂർ
* സെന്റ് ജൂഡ്സ് മലങ്കര കത്തോലിക്ക പള്ളി
*സെൻറ് ജോൺസ് ഓർത്തഡോക്സ് വലിയപള്ളി, ഉളനാട്
*സെൻ്റ് മേരീസ് മലങ്കര സുറിയാനി കത്തോലിക്ക പള്ളി, ഉള്ളന്നൂർ.
* സെന്റ് ജോർജ്ജ് ഓർത്തഡോക്സ് സുറിയാനി ചെറിയ പള്ളി, വട്ടയം, ഉള്ളന്നൂർ

## ഇതും കാണുക
* കുളനട ഗ്രാമപഞ്ചായത്ത്

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വിരദ്വാരം

thumb|

ഭൗതിക ശാസ്ത്രത്തിൽ സ്ഥലകാലത്തിൽ കുറുക്കുവഴികൾ സൃഷ്ടിക്കാൻ കഴിയുന്ന ഒരു സവിശേഷതയാണ് **വിരദ്വാരം, (Wormhole)**.ഐൻസ്റ്റൈൻ-റോസൻ പാലം എന്നും ഇത് അറിയപ്പെടുന്നു.
ഒരറ്റത്ത് തമോദ്വാരവും മറ്റെ അറ്റത്ത് ധവളദ്വാരവുമുള്ള വിരദ്വാരത്തിന് രണ്ട് ചോർപ്പുകൾ അവയുടെ ചെറിയ അറ്റങ്ങൾ യോജിപ്പിച്ച് വെച്ചാൽ ഉണ്ടാകുന്ന ആകൃതിയായിരിക്കും. ഉണ്ടായപാടെ കഴുത്ത് തകർന്ന് പോകുന്നതിനാൽ സാധാരണ വിരദ്വാരത്തിന് നൈമിഷികമായ ആയുസ്സേ ഉള്ളൂ. എന്നാൽ പ്രതിദ്രവ്യത്തിന്റെ ഒരു കവചത്തിലൂടെ കഴുത്തിനെ ശക്തമാക്കിയാൽ ഒരു നിലനിൽപ്പുള്ള വിരദ്വാരം ഉണ്ടാക്കാൻ സാധിക്കും. അങ്ങനെയുള്ള ഒന്നിലൂടെ സമയ യാത്ര പ്രാവർത്തികമായേക്കുമെന്ന് വിശ്വസിക്കുന്നു. 
    
ഉദാഹരണത്തിന് 1980 ജനുവരി ഒന്നാം തീയതിയും വർത്തമാനകാലവുമായി യോജിപ്പിക്കുന്ന ഒരു നിലനിൽപ്പുള്ള വിരദ്വാരം സൃഷ്ടിച്ചെന്നിരിക്കട്ടെ. അതിന്റെ തമോദ്വാര ഭാഗം വർത്തമാനകാലത്തും മറുഭാഗമായ ധവളദ്വാരം 1980 ജനുവരി ഒന്നാം തീയതിയിലുമായിരിക്കും. തമോദ്വാരത്തിലൂടെ വലിച്ചെടുക്കപ്പെടുന്ന ഒരു വസ്തു ധവളദ്വാരത്തിലൂടെ വർഷങ്ങൾ പുറകിലേക്ക് പുറന്തള്ളപ്പെടുന്നു. പ്രകാശവേഗത്തിലായിരിക്കും ഈ വസ്തു വിരദ്വാരം വഴി നീങ്ങുക.

വർഗ്ഗം:ഭൗതികശാസ്ത്രം
വർഗ്ഗം:സമയയാത്ര
വർഗ്ഗം:തമോദ്വാരം
വർഗ്ഗം:ആൽബർട്ട് ഐൻസ്റ്റൈൻ
ചോക്കില അയ്യർ

**ചോക്കില അയ്യർ** ഇന്ത്യയിലെ പ്രഥമ വനിതാ വിദേശകാര്യ സെക്രട്ടറി ആണ്.ലലിത് മാൻസിങിന് മാറ്റിയാണ് 14 മാർച്ച് 2001-ഇൽ അവർ സ്ഥാനമേറ്റത്. ഇവർ 1964 ബാച്ച് ഉദ്യോഗസ്ഥയാണ്. സിക്കിമിൽ ജനിച്ച ഇവർ ഇതിനു മുൻപ് ഐയർലാൻഡിലെ ഇന്ത്യൻ മിഷനിലെ ഉദ്യോഗസ്ഥയും ആയിരുന്നു...

## വിദേശ സേവനങ്ങൾക്കുശേഷം
വിദേശകാര്യ സെക്രട്ടറി പദവിയിൽ നിന്ന് വിരമിച്ച അയ്യർ പട്ടികവർഗക്കാരുടെ ദേശീയ കമ്മിറ്റി വൈസ് ചെയർപേഴ്സനായി പ്രവർത്തിച്ചു. മുൻ ചീഫ് ജസ്റ്റിസ് ഓഫ് ഇന്ത്യ ജെ.എസ്.വർമ്മ 2008 ഒക്ടോബറിൽ പ്രവർത്തനം ആരംഭിച്ച കമ്മീഷന്റെ അധ്യക്ഷനുമായിരുന്നു.
## അവലംബം

വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ